Cyngor Bwrdeisdref Sirol Blaenau Gwent - Eisteddfod 2010\nEisteddfod 2010 - Newyddion\nEisteddfod 2010 - Cyngherddau\nOriel Luniau ar gyfer dydd Sadwrn 7th Awst\nOriel Luniau ar gyfer dydd Gwener 6th Awst Oriel Luniau ar gyfer dydd Difiau 5th Awst Oriel Luniau ar gyfer dydd Mercher 4th Awst Oriel Luniau ar gyfer dydd Mawrth 3rd Awst\nOriel Luniau ar gyfer dydd Llun 2nd Awst\nOriel Luniau ar gyfer dydd Sul Awst 1af\nOriel Luniau ar gyfer dydd Sadwrn Gorffennaf 31ain.\nManylion parcio Hotmill\nO 08.00 fore Mawrth 3 Awst bydd bysiau gwennol ychwanegol yn gweithredu o�r maes parcio sydd islaw yr Eisteddfod a sydd yn cael eu hadnabod fel yr Hotmill neu y maes parcio isaf. Bydd y rhain yn rhedeg o�r maes parcio i�r Ganolfan Groeso / Brif Fynedfa ac yn gollwng pobl ym man gollwng arferol y bysiau. Bydd y rhain yn parhau drwy�r dydd hyd ddechrau�r cyngerdd, gan gynnwys nos Fercher a nos Wener ac yn dod i ben tua 20.30. Ar ol 20.30 bydd y ddau fws yn cael eu parcio wrth ochr drws 5 y Pafiliwn ar gyfer cyrchu ymwelwyr yn ol o�r Pafiliwn i�r maes parcio yn yr Hotmill ar ddiwedd y cyngerdd. Gobeithio y bydd hyn yn gymorth i�n hymwelwyr wrth iddyn nhw gyrraedd y Maes. Cyrraedd yr Eisteddfod\nMae'r Maes yn hawdd i'w gyrraedd ac mewn lleoliad ardderchog, yn agos iawn at Heol Blaenau'r Cymoedd, yr A465. Mae'n llai na 45 munud o ganol Caerdydd ac yn awr o daith o Abertawe. Mae'n llai na dwy awr o Aberystwyth a llai na theirawr o'r Bala a Wrecsam. Mae'n hawdd i'w gyrraedd o'r M4 a'r A470.\nSut i gyrraedd y Maes (PDF)\nMae Arriva Cymru'n rhedeg gwasanaeth rheolaidd rhwng Caerdydd a Glyn Ebwy. Ceir manylion yma.\nAm wybodaeth am drafnidiaeth gyhoeddus cliciwch yma.\nAm wybodaeth am wyliau i'r Eisteddfod gan gwmni coets sy'n casglu teithwyr ar hyd a lled Cymru, cliciwch yma.\nAm fap llawn o'r ardal, cliciwch yma.\nCyfeiriad y safle eleni yw: Y Gweithfeydd, Ffordd Gweithfeydd Dur, Glyn Ebwy NP23 6YL. Cyfeiriad OS: S0171093\nMae'r Eisteddfod bron yma!\nPrynwch eich tocynnau i'r Eisteddfod ar-lein o wefan yr Eisteddfod www.eisteddfod.org.uk neu ffonio 0845 1222 003.\nBydd y swyddfa docynnau ar y Maes ar agor o ddydd Sadwrn 24 Gorffennaf 2010 ymlaen.\nI gael gwybodaeth ar Flaenau Gwent a chyfleoedd siopa gwych, ymwelwch â stondin Blaenau Gwent ger y brif fynedfa. Rhif y stondin yw A21 � yn agos at y stondinau lluniaeth.\nI gael mwy o wybodaeth, darllenwch rifyn diweddaraf cylchgrawn y Cyngor FFOLI AR FFLAGIAU I ROI CROESO I�R EISTEDDFOD Gyda llai na chan diwrnod i fynd cyn i�r Eisteddfod Genedlaethol agor yn Y Gweithfeydd, mae trefnwyr yn annog pobl Blaenau Gwent i fod yn rhan o�r ymgyrch Ffoli ar Fflagiau, gyda milltiroedd ar filltiroedd o fflagiau wedi�u cynhyrchu gydag ymgyrch Y Cymoedd Calon ac Enaid Cymru.Y bwriad yw rhoi croeso�r Cymoedd go iawn i bobl Cymru, gyda fflagiau a phosteri i gefnogi un o wyliau mwyaf y byd, sy�n dod i�r ardal o 31 Gorffennaf � 7 Awst eleni.Lle bynnag rydych yn byw ar draws Blaenau Gwent a Blaenau�r Cymoedd, dyma ffordd hwyliog ac effeithiol i hyrwyddo�r Eisteddfod � gyda chyfle i ennill gwobr! Mae�r Eisteddfod yn awyddus i glywed gan unrhyw un sydd wedi mynd ychydig dros ben llestri ac wedi ffoli ar fflagiau go iawn!Gallwch archebu eich fflagiau drwy fynd i www.eisteddfod.org.k a chlicio ar Ffoli ar Fflagiau. Gallwch hefyd fynd i�r dudalen hon drwy dudlaen yr Eisteddfod Genedlaethol ar facebook � www.facebook.com/eisteddfod a chlicio ar y stori berthnasol.Anfonwch eich lluniau i gwyb@eisteddfod.org.uk a bydd yr Eisteddfod yn rhoi�r lluniau gorau ar eu gwefan ac yn y wasg a�r cyfryngau ar hyd a lled yr ardal. ANNOG BUSNESAU LLEOL I FOD YN RHAN O FWRLWM YR WYL (12 Ebrill 2010) Nos Fercher 14 Ebrill, bydd cyfle i fusnesau ardal Blaenau Gwent ddod ynghyd i drafod ymweliad yr Eisteddfod Genedlaethol i Flaenau Gwent a Blaenau�r Cymoedd o 31 Gorffennaf- 7 Awst eleni. Bwriad y cyfarfod, a gynhelir yn y Stiwt, Glyn Ebwy, yw annog busnesau lleol o bob math i fod yn rhan o fwrlwm yr wyl, ac i gymryd mantais o�r ffaith bod yr ardal yn paratoi i groesawu tua 160,000 o ymwelwyr ddechrau Awst eleni... rhagor ... PENN PHARMA YN UN O NODDWYR GWYDDONIAETH YR EISTEDDFOD GENEDLAETHOL Heddiw (25 Mawrth), cyhoeddodd yr Eisteddfod Genedlaethol mai Penn Pharma yw un o brif noddwyr y Pafiliwn Gwyddoniaeth a Thechnoleg yn Eisteddfod Genedlaethol Blaenau Gwent a Blaenau�r Cymoedd, a gynhelir yn Y Gweithfeydd, Glyn Ebwy o 31 Gorffennaf � 7 Awst. �Mae Gwyddoniaeth a Thechnoleg yn rhan ganolog o�r Eisteddfod Genedlaethol,� meddai Prif Weithredwr yr Eisteddfod, Elfed Roberts, �a rydym yn falch iawn i gael cwmni mor ddylanwadol a phwysig â Penn Pharma fel un o�n prif bartneriaid eleni.� rhagor ... CYHOEDDI CYTUNDEB RHWNG YR EISTEDDFOD GENEDLAETHOL A CHYMDEITHAS YR IAITH GYMRAEG Heddiw (6 Ebrill), cyhoeddodd Eisteddfod Genedlaethol Cymru y bydd y Brifwyl yn gweithio mewn partneriaeth gyda Chymdeithas yr Iaith Gymraeg i drefnu Maes B am y tair blynedd nesaf, gan gychwyn yn Eisteddfod Genedlaethol Blaenau Gwent a Blaenau�r Cymoedd eleni. Bwriad y bartneriaeth hon yw darparu ystod eang o�r adloniant gorau posibl i gynulleidfa amrywiol gan gynnig llwyfan a chyfleoedd i artistiaid newydd. Bydd Cymdeithas yr Iaith Gymraeg hefyd yn parhau i drefnu gigs amgen yn ystod yr wyl. Meddai Elfed Roberts, Prif Weithredwr Eisteddfod Genedlaethol Cymru: �Rydym yn falch o gyhoeddi y byddwn yn gweithio mewn partneriaeth gyda Chymdeithas yr Iaith Gymraeg dros y blynyddoedd nesaf. Rydym yn croesawu�r cyfle i gydweithio gyda�r Gymdeithas, yn enwedig yn y gwaith o annog pobl ifanc o ddalgylch yr Eisteddfod ac o bob cwr o Gymru i ddod i gigs Maes B ac i gefnogi cerddoriaeth Gymraeg. �Bydd y bartneriaeth yn cychwyn eleni a rydym yn edrych ymlaen i gydweithio gyda Chymdeithas yr Iaith dros y misoedd nesaf,� ychwanegodd. Dywedodd Lleucu Meinir, Swyddog Adloniant Cymdeithas yr Iaith Gymraeg: �Rydym yn croesawu�r bartneriaeth i drefnu a hyrwyddo gigs ym mro'r Eisteddfod Genedlaethol. Yn ogystal â'r gerddoriaeth ym Maes B, bydd Cymdeithas yr Iaith yn cynnig wythnos o gigs a digwyddiadau amgen yng Nghlwb Rygbi Glyn Ebwy. Fe fyddwn yn trefnu gigs yn y misoedd cyn yr Eisteddfod hefyd er mwyn hyrwyddo Maes B a cherddoriaeth Gymraeg newydd. �Bydd arlwy ein gigs amgen yn y Clwb Rygbi yn golygu y bydd mwy o amrywiaeth o ddiwylliant cyfoes Cymraeg yn rhan o wyl yr Eisteddfod ac mae'n gyfle cyffrous i arbrofi." Cynhelir Eisteddfod Genedlaethol Blaenau Gwent a Blaenau�r Cymoedd yn Y Gweithfeydd, Glyn Ebwy o 31 Gorffennaf � 7 Awst eleni. Byddwn yn cyhoeddi manylion gigs Maes B ar 21 Ebrill, pan fydd can diwrnod i fynd cyn cychwyn yr Eisteddfod. Bydd tocynnau ar gael arlein yn www.eisteddfod.org.uk neu drwy ffonio�r llinell docynnau � 0845 122 1176 � sydd ar agor o 10.00 i 16.00 o ddydd Llun i ddydd Gwener. Bydd gwefan Cymdeithas yr Iaith � www.cymdeithas.org � hefyd yn cynnwys manylion llawn am yr arlwy ym Mlaenau Gwent a Blaenau�r Cymoedd. Bydd Eisteddfod Genedlaethol Cymru hefyd yn trefnu arlwy arbennig ym Maes C yn ystod yr wythnos, a bydd tocynnau ar gael ar gyfer y rhain arlein � www.eisteddfod.org.uk. Bydd Cymdeithas yr Iaith Gymraeg hefyd yn trefnu gigs ac adloniant amgen yng Nghlwb Rygbi Glyn Ebwy yn ystod yr wyl. Bydd tocynnau ar gael arlein. Mae�r Eisteddfod yn derbyn grant gan Lywodraeth Cynulliad Cymru drwy Fwrdd yr Iaith Gymraeg. Yn ogystal, mae�r Eisteddfod yn derbyn arian gan awdurdodau unedol Cymru drwy bartneriaeth gyda Chymdeithas Llywodraeth Leol Cymru. Eleni, yn ogystal, derbyniodd yr Eisteddfod £300,000 gan Raglen Adfywio Blaenau�r Cymoedd i�n galluogi i ymweld ag ardal Blaenau Gwent a Blaenau�r Cymoedd. Am ragor o wybodaeth am yr Eisteddfod Genedlaethol ewch i www.eisteddfod,org,uk neu www.facebook.com/eisteddfod. Gallwch ein dilyn ar Twitter � www.twitter.com/eisteddfod, ac i dderbyn ein cylchlythyr rheolaidd, anfonwch ebost at gwyb@eisteddfod.org.uk. Am ragor o wybodaeth am Gymdeithas yr Iaith ewch i www.cymdeithas.org neu gallwch ein dilyn ar Twitter � www.twitter.com/cymdeithas Am ragor o wybodaeth am Maes B, ewch i www.maesb.com. Gallwch ein dilyn ar Twitter � www.twitter.com/maes_b neu anfon neges at post@maesb.com\nFFURFLENNI CAIS MAES CARAFANAU EISTEDDFOD 2010 AR GAEL\nHeddiw (18 Ionawr), cyhoeddwyd ffurflenni cais Maes Carafanau Eisteddfod Genedlaethol Blaenau Gwent a Blaenau�r Cymoedd. Bydd y rheini sydd wedi cysylltu gyda�r swyddfa dros y misoedd diwethaf yn derbyn ffurflen drwy�r post dros y dyddiau nesaf, ac mae modd ei lawrlwytho o wefan Eisteddfod 2010 � www.eisteddfod.org.uk � neu drwy ffonio 0845 122 2003, ac mae trefnwyr yn gofyn i�r rheini sydd am wneud cais ddychwelyd y ffurflen i Swyddfa�r Eisteddfod cyn gynted â phosibl. Meddai Trefnydd yr Eisteddfod, Hywel Wyn Edwards: �Rydym wedi derbyn nifer fawr o ymholiadau ynglyn â gwneud cais am safle ar faes carafanau swyddogol yr Eisteddfod ym Mlaenau Gwent a Blaenau�r Cymoedd eleni, sy�n argoeli�n dda am wythnos i�w chofio. �Lleolir y Maes Carafanau eleni ym Mharc Bryn Bach, sydd â chyfleusterau da iawn ar gyfer ymwelwyr. Bydd bysiau gwennol yn teithio�n rheolaidd i�r Maes ac yn ôl trwy gydol y dydd, gan sicrhau bod y daith yn hwylus i bawb. �Rydym yn gofyn i bobl ddychwelyd y ffurflenni i swyddfa�r Eisteddfod cyn gynted â phosibl, gan y bydd galw mawr am safleoedd ar gyfer yr Eisteddfod eleni. Mae gwyl yr Eisteddfod Genedlaethol yn denu tua 160,000 o ymwelwyr yn flynyddol, ac fe�i chynhelir yn y gogledd a�r de bob yn ail blwyddyn. Ceir mynediad am ddim i holl weithgareddau�r Wyl am bris tocyn maes dyddiol. Mae�r Eisteddfod yn derbyn grant gan Lywodraeth Cynulliad Cymru drwy Fwrdd yr Iaith Gymraeg, a chan awdurdodau unedol Cymru drwy bartneriaeth gyda Chymdeithas Llywodraeth Leol Cymru. Cynhelir Eisteddfod Genedlaethol Blaenau Gwent a Blaenau�r Cymoedd yn Y Gweithfeydd, Glyn Ebwy o 31 Gorffennaf � 7 Awst 2010.\nTop Dilynwch yr Eisteddfod ar: :\nMae'r wybodaeth ddiweddaraf ar y paratoadau ar gyfer gwyl 2010 ar gael ar wefan Eisteddfod Genedlaethol Cymru Cynhelir Eisteddfod Genedlaethol Blaenau Gwent a Blaenau�r Cymoedd yn Y Gweithfeydd, Glyn Ebwy o 31 Gorffennaf � 7 Awst 2010. Mae'r dolenni islaw oll yn arwain at wefan swyddogol Eisteddfod Genedlaethol Cymru.\nPwyllgor Gwaith 2010\nTop Safleoedd cysylltiedig\nEisteddfod Genedlaethol CymruBBC Cymru - Eisteddfod Genedlaethol 2010\nEich Canllaw i Sioeau, Adloniant Cyngherddau a Chelfydydd CymunedolBRfm\nSwyddfeydd Bwrdeistrefol, Canolfan Dinesig, Glyn Ebwy, NP23 6XB Tel: 01495 350555 E-bost: info@blaenau-gwent.gov.uk


Taflu goleuni ar aelod: Kasper Wojtowicz – Aura Cymru\nHafan ] Blog ] Ffitrwydd ] Taflu goleuni ar aelod: Kasper…\nDathlu aelodau ysbrydoledig o’r gampfa sydd wedi cyrraedd nodau ffitrwydd anhygoel.\nMae dychwelyd i’r gampfa ar ôl y cyfnodau clo wedi rhoi nerth newydd i Kasper Wojtowicz, aelod o gampfa Aura sydd wedi colli dros stôn a hanner mewn llai na mis. A dydi o ddim am roi’r gorau iddi eto, mae o’n parhau i wthio ei hun i fod mor “heini â phosib“\nFe gawsom ni gyfle i sgwrsio’n ddiweddar gyda Kasper Wojtowicz, sy’n byw ym Magillt ac yn aelod o gampfa Aura, a soniodd am effaith gadarnhaol sesiynau campfa rheolaidd ar gyrraedd nodau ffitrwydd a chadw’r corff a’r meddwl yn iach.\nBob dydd yn ddi-fael mae Kasper yn mynd i’r gampfa ym Mhafiliwn Jade Jones i gadw “mor heini â phosib” ac mae o wedi dod yn wyneb cyfeillgar i dîm ffitrwydd a hamdden Aura yn y Fflint.\nFel llawer o bobl eraill roedd yn rhaid i Kasper feddwl am ffyrdd newydd i gadw’n ffit yn ystod y cyfnodau clo, ac felly byddai’n rhedeg milltiroedd bob dydd i gadw’n heini. Er ei fod yn mwynhau rhedeg, eglurodd: “Roedd yn anodd cadw’n heini a chadw fy lefelau ffitrwydd yn uchel. Cefais hefyd drafferth codi fy lefelau ffitrwydd yn ôl, ond dw i’n ymroddgar ac am ddal ati.”\nMae’n ddiogel dweud bod dychwelyd i’r gampfa ar ôl y cyfnodau clo wedi adnewyddu ei ymrwymiad i iechyd a ffitrwydd gan ei fod wedi cael canlyniadau gwych a hynny mewn cyfnod byr iawn. Rhwng dechrau mis Hydref a dechrau mis Tachwedd 2021 collodd Kasper dros stôn a hanner o bwysau mewn llai na mis – diolch i waith caled, ymroddiad a chyfeiriad meddwl cadarnhaol.\nEglurodd Kasper ei fod yn falch o fod yn ôl ar y peiriant rhedeg yn y gampfa, yn ogystal â defnyddio cyfarpar cardio a phwysau eraill fel rhan o’i ymarferion ffitrwydd dyddiol. Mae’r peiriant rhedeg wedi dod yn ffefryn gan Kasper gan ei “helpu i ysgafnhau’r pwysau sydd arno“. Roedd yn canmol tîm Ffitrwydd Aura; o’r diwrnod cyntaf un roedd y tîm wrth law i “ddangos yr holl gyfarpar” ac yn “barod iawn eu cymwynas wedi hynny”.\nAr ran y tîm ffitrwydd ychwanegodd Lee Worrall, un o’r hyfforddwyr: “Hoffem longyfarch Kasper am ei ymroddiad anhygoel i ffitrwydd. Mae pawb yn y gampfa, o’r hyfforddwyr i’r aelodau eraill, wedi sylwi ar ei ymdrechion, yn enwedig pan fydd yn defnyddio’r peiriant rhedeg gan ei fod yn mynd amdani go iawn! Rydym ni’n gobeithio y bydd yn llwyddo ar ei daith ffitrwydd yn 2022 ac wedi hynny.”\nWrth rannu cyngor i unrhyw un sy’n ystyried cymryd rhan mewn her ffitrwydd newydd neu ymuno â champfa, dywedodd Kasper: “Y peth pwysicaf ydi mwynhau gwneud ymarfer corff yn y gampfa. Mae ymroddiad a chael y cyfeiriad meddwl cywir hefyd yn bwysig iawn, ac yn mynd i helpu unrhyw un sy’n ceisio cadw mor heini â phosib. Daliwch ati, daliwch i symud ac, os ydych chi’n debyg i mi, unwaith y byddwch chi wedi dechrau fydd ‘na ddim stop arnoch chi!”\nHoffai tîm Aura ddiolch i Kasper am rannu ei stori ffitrwydd gyda ni a dymuno pob llwyddiant iddo ar ei daith ffitrwydd. Rydym ni’n gobeithio y bydd ei stori yn ysbrydoli eraill i gyrraedd nodau ffitrwydd anhygoel!\nYdych chi’n aelod o gampfa Aura ac yn awyddus i rannu eich taith ffitrwydd er mwyn ysbrydoli eraill i gyrraedd eu nodau ffitrwydd? Cysylltwch â ni! Gadewch neges isod neu ar dudalennau cyfryngau cymdeithasol Aura, neu anfonwch e-bost at: francesca.sciarrillo@aura.wales\nprevious post: SÊL DYDD GWENER GWARIO GWYLLT\nnext post: Dewch draw i gymryd rhan mewn Her Rwyfo Elusennol yng Nghanolfan Hamdden Glannau Dyfrdwy


Penodiadau allweddol yn ddechrau ar gyfnod cyffrous yn hanes Grŵp Cynefin Monday 11 October 2021\nWrth i Grŵp Cynefin edrych yn ôl ar flwyddyn anarferol o heriol gyda chyhoeddi eu hadroddiad blynyddol 20/21 a chynnal eu Cyfarfod Blynyddol, mae’r grŵp hefyd ar ddechrau cyfnod newydd a chyffrous gyda phenodiadau allweddol a thîm arweinyddiaeth newydd.\nGwêl Prif Weithredwr Grŵp Cynefin, Shan Lloyd Williams, y penodiadau fel cam tuag at greu cymdeithas dai arloesol sy’n “gatalydd ar gyfer newid er gwell”.\nPenodwyd dau gyfarwyddwr newydd Grŵp Cynefin, gyda’r ddau bellach yn eu swyddi. Cyfarwyddwr Gweithrediadau newydd Grŵp Cynefin yw Claire Shiland. Cyn ymuno â’r grŵp, roedd Claire yn Arolygydd gyda Heddlu Gogledd Cymru ac wedi gweithio’n flaenorol yn y maes tai yng ngogledd Cymru am 14 mlynedd.\nMae Claire nawr yn gyfarwyddwr ar ddau is-gwmni Grŵp Cynefin, sef Canllaw a Gofal a Trwsio Conwy a Sir Ddinbych, yn ogystal â chyfrifoldeb strategol dros uned fusnes Gorwel, sydd yn canolbwyntio ar atal digartrefedd a chefnogi dioddefwyr trais yn y cartref, Tîm Tai a Chefnogaeth, gwasanaeth cwsmer Cyswllt Cynefin a’r Adran Asedau.\nMeddai Claire: “Ar ôl treulio tair blynedd allan o’r sector tai, mae’n wych bod yn ôl ac rwy’n teimlo’n ffodus i ymuno â Grŵp Cynefin ar yr amser cyffrous hwn. Mae’r sector tai a chefnogaeth yn parhau i wynebu sawl her ac edrychaf ymlaen at weithio gyda thîm Grŵp Cynefin, ein cymunedau ar draws gogledd Cymru a phartneriaid allweddol i wneud newid cadarnhaol, parhaol.”\nCyfarwyddwr Arloesedd a Thwf newydd y grŵp yw Mel Evans. Roedd Mel yn Rheolwr Prosiect Datblygu gyda chymdeithas dai Clwyd Alyn a bu’n gweithio’n flaenorol i Gyngor Sir y Fflint, a chyn hynny Gymdeithas Tai Clwyd a Chymdeithas Tai Eryri. O dan gyfarwyddyd Mel y daw adrannau Datblygu, Adfywio Cymunedol, Tai Fforddiadwy a thrawsnewid busnes.\nMeddai Mel: “Rwy’n falch iawn o dderbyn y cyfle cyffrous yma i ymuno â Grŵp Cynefin a chyfrannu at y gwaith positif yr ydyn ni yn ei wneud i gefnogi ein cymunedau ar draws Gogledd Cymru”.\nMae Bryn Ellis yn parhau i fod yn Gyfarwyddwr Adnoddau’r Grŵp, yn gyfrifol am adrannau Llywodraethu a Chydymffurfio, Iechyd a Diogelwch, Adnoddau Dynol a Chyllid. Penodwyd Bryn hefyd yn Ysgrifennydd y cwmni.\nY tri, ynghyd â Shan Lloyd Williams, Prif Weithredwr Grŵp Cynefin, sy’n ffurfio Tim Arweinyddiaeth newydd y grŵp.\nMeddai Shan Lloyd Williams: “Mae’n gyfnod newydd a chyffrous yn hanes Grŵp Cynefin. Rydw i’n teimlo hynny yn wirioneddol ac mae’r Tim Arweinyddiaeth newydd yma yn barod ar waith. Mae’n allweddol ein bod yn arwain gwaith y grŵp mewn ffordd arloesol, deinamig ac egnïol. Ar flaen yr agenda mae ymateb i’r galw am fwy o dai fforddiadwy, heriau datgarboneiddio a sialensau cymdeithasol ac ariannol y dyfodol.\n“Mae hefyd yn gyfnod cyffrous o ran arferion gwaith wrth i ni drawsnewid y ffordd y bydd ein gweithlu yn gweithio i’r dyfodol. Rydym yn y broses o ymgynghori gyda’n staff gan drafod patrymau gweithio arloesol sy’n ymateb i arferion da a fabwysiadwyd yn ystod cyfnod pandemig Covid, er mwyn cynnig balans bywyd a gwaith heb ei ail i’n staff. Byddwn hefyd yn lobïo Llywodraeth Cymru am ddatrysiadau i’r argyfwng tai gwledig gan fynd ati i leihau’r effeithiau ar y Gymraeg, ein diwylliant a’n cymunedau.\n“Rydw i am i Grŵp Cynefin fod yn gatalydd ar gyfer newid er gwell, gan gefnogi gwelliannau i iechyd a lles ein cymunedau, creu cyfleoedd sy’n newid bywydau a llunio lleoedd sy’n sylfaen i ddyfodol cynaliadwy.”\nAm fwy o wybodaeth cysylltwch â Mari Williams, Rheolwr Cyfathrebu a Marchnata Grŵp Cynefin\n07834845512 neu mari.williams@grwpcynefin.org\n11 Oct 21Penodiadau allweddol yn ddechrau ar gyfnod cyffrous yn hanes Grŵp Cynefin


Gwneud Abertawe yn Lle (Hyd yn Oed yn Fwy) Arbennig\nYmwelodd Prif Weithredwr yr RSA (y Gymdeithas Frenhinol er Hybu’r Celfyddydau, Gweithgynhyrchion a Masnach), Matthew Taylor, â Phrifysgol Cymru Y Drindod Dewi Sant yn Abertawe yr wythnos diwethaf i gynnig ei farn ynghylch datblygu'r ddinas i'r dyfodol.\nTeitl annerchiad Matthew Taylor oedd 'Making Swansea (even more) special”, lle fu yn archwilio’r modd y gallai Abertawe fanteisio’n well ar ei hasedau a’r modd y gallai sefydliadau a phobl Abertawe ddod at ei gilydd i feithrin enw da’r ddinas fel rhywle y mae pethau gwych yn digwydd.\nDaeth Matthew Taylor yn Brif Weithredwr yr RSA ym mis Tachwedd 2006. Cyn y penodiad hwn, roedd yn Brif Ymgynghorydd ar Strategaeth Wleidyddol i’r Prif Weinidog.\nPenodwyd Matthew i’r Blaid Lafur yn 1994 i sefydlu ymgyrch wrthddadlau Llafur. Roedd ei weithgareddau cyn y Blaid Lafur yn cynnwys bod yn gynghorydd sir, yn ymgeisydd seneddol, yn gymrawd ymchwil prifysgol ac yn gyfarwyddwr uned oedd yn monitro polisi yn y gwasanaeth iechyd. Tan fis Rhagfyr 1998, roedd Matthew yn Ysgrifennydd Cyffredinol Cynorthwyol i’r Blaid Lafur. Yn ystod Etholiad Cyffredinol 1997 ef oedd Cyfarwyddwr Polisi Llafur ac yn aelod o dîm strategaeth etholiad canolog y Blaid. Rhwng 1999 a 2003 roedd yn Gyfarwyddwr y Sefydliad Ymchwil Polisi Cyhoeddus, sef melin drafod fwyaf blaenllaw Prydain ar adain chwith y tir canol.\nMae Matthew yn sylwebydd cyson yn y cyfryngau ar faterion polisi a gwleidyddiaeth ac mae wedi ysgrifennu i gyhoeddiadau’n cynnwys The Guardian, The Observer, New Statesman a Prospect.\nMeddai’r Athro Medwin Hughes:“Mae’n anrhydedd fawr i ni groesawu Matthew Taylor i Abertawe ac i gynnal sgwrs ynghylch datblygiadau yn y ddinas i’r dyfodol. Mae Matthew yn dod â thoreth o wybodaeth a phrofiad, ac yn cynnig barn allanol werthfawr am lwyddiant a chynaliadwyedd Abertawe yn y tymor hir."


Tîm rygbi'r undeb cenedlaethol Wrwgwái - Wicipedia\nTîm rygbi'r undeb cenedlaethol Wrwgwái\nMae tîm rygbi undeb cenedlaethol Wrwgwái, (llysenw Los Teros; "Y Cornchwiglod" ), yn cael ei lywodraethu gan Undeb Rygbi Wrwgwái ("Unión de Rugby del Uruguay"). Mae'n un o'r timau prawf hyna'r byd, ac mae wedi cymhwyso bedair gwaith ar gyfer Cwpan Rygbi'r Byd, ym 1999, 2003, 2015 ac yn fwyaf diweddar 2019. Maent un o dimau cryfaf yr Americas.\nMae Wrwgwái wedi bod yn gyson yn un o’r ochrau rhyngwladol ymylol gorau yn rygbi'r undeb, ar ôl curo cystadleuaeth Lefel 2 a 3 o bob cwr o’r byd. Enillodd Uruguay Bencampwriaeth Rygbi De America ym 1981, yr unig dro (cyn 2014) i dîm heblaw'r Ariannin ennill y twrnamaint. Daethant yn ail ar 19 achlysur a thrydydd o'r 9 sy'n weddill. O 2012, mae Wrwgwái wedi'i dosbarthu fel cenedl Lefel 2, sy'n caniatáu iddynt dderbyn mwy o arian gan gorff llywodraethol ryngwladol rygbi'r undeb, World Rugby.\nEi stadiwm cartref yw Estadio Charrúa yn y brifddinas, Montevideo ac mae'n dal hyd at 14,000 o bobl. Mae Estadio Domingo Burgueño hefyd wedi cael ei ddefnyddio ar gyfer rhai gemau ym Mhencampwriaeth Rygbi America.\n1.1 Sefydlu'r Gêm\n1.2 Gemau Rhyngwladol Cynnar\n1.3 Ehangu Adennydd\n2 Cymru ac Wrwgwái\n4 Record Cwpan y Byd a Chystadlaethau Eraill\n5 Record Byd-eang\nWrwgwái v Chile, Pencampwriaeth De America yn Buenos Aires, 1951\nGêm Pencampwriaeth Rygbi yr Americas, 2017 Wrwgwái v Canada\nSefydlu'r Gêm[golygu | golygu cod y dudalen]\nChwaraewyd undeb rygbi ar bridd Uruguayaidd mor gynnar â'r 19g o bosibl, gydag adroddiadau bod pêl-droed rygbi yn cael ei chwarae mor gynnar â 1865, er bod gwreiddiau rygbi yn Uruguay yn parhau i fod yn ddadleuol. Waeth pwy chwaraeodd y gêm rygbi gyntaf yn Wrwgwái, mae'n amlwg bod rygbi wedi'i gyflwyno yn y wlad gan fewnfudwyr o Brydain yn y 19g, gyda'r gêm yn cael ei phoblogeiddio'n fwy gan Cynulleidfa'r Brodyr Cristnogol ("Congregation of Christian Brothers"), a oedd o darddiad Gwyddelig. Oherwydd hyn, mae gan Wrwgwái un o'r diwylliannau rygbi hynaf y tu allan i Ynysoedd Prydain, ac un o'r rhai mwyaf sefydledig yn Ne America.\nGemau Rhyngwladol Cynnar[golygu | golygu cod y dudalen]\nChwaraewyd gêm ryngwlado swyddogol gyntaf yn 1948 yn erbyn Chile, a gollodd Uruguay 21–3. Yn dilyn eu gêm gyntaf, maent yn dychwelyd i gystadleuaeth yn y Gemau Pan Americanaidd, yn gyntaf yn erbyn yr Ariannin mwy profiadol, gan arwain at golled 0-62. Yna fe wynebodd Uruguay Chile am yr eildro, gan eu trechu erbyn 8–3. Gêm olaf y gystadleuaeth oedd buddugoliaeth o 17-10 dros Brasil. Felly daeth Uruguay yn ail ym Mhencampwriaeth Rygbi answyddogol gyntaf De America.\nBu'n rhaid aros nes 1960 cyn i Wrwgwai wynebu un o bwerau rygbi Hemisffer y Gogledd, Ffrainc XV, am y tro cyntaf, gan golli o 0-59 ym Montevideo yn ystod taith yn Ne America.\nDros yr 1970au ac 1980au, timau eraill De America megis Paraguay a Brasil oedd prif wrthwynebwyr Wrwgwái. Ym 1985, ymwelodd Ffrainc â Montevideo am yr eildro i chwarae'r Teros, gan guro'r bobl leol 34–6. Yn ystod yr 1990au chwaraeodd Wrwgwái rai o'r cenhedloedd mwy fel yr Ariannin, Canada a'r Unol Daleithiau, serch hynny. Canada a'r UD roedd gemau yn llawer agosach na rhai o'u cyfarfyddiadau blaenorol. Llwyddiant enfawr iddyn nhw oedd cymhwyso ar gyfer Cwpan Rygbi'r Byd 1999 yng Nghymru. Fe wnaethant ennill eu gêm yn y pwll yn erbyn Sbaen, gorffennodd Wrwgwái yn drydydd yn eu pwll.\nEhangu Adennydd[golygu | golygu cod y dudalen]\nWrwgwai v Canada, Pencampwriaeth Rygbi yr Americas, 2017\nYn ystod yr 2000au cafodd Wrwgwái dechreuodd Wrwgwai chwarae timau newydd megis yr Eidal, a cafwyd Cyfres o fuddugoliaethau nodediad gan drechu Canada, 25-23; UDA 10-9, cymwyso ar gyfer Cwpan Rygbi'r Byd 2003 gan drechu Jeorjia 24-12.\nOnd methodd y tîm gymwyso ar gyfer Cwpan Rygbi'r Byd 2007 a 2011 gan golli i Rwmania 12-32 ac y cyfle olaf un yn Bucharest.\nLlwyddodd y tîm i gyrraedd yr 20 tîm sy'n cystadlu ar gyfer Cwpan Rygbi'r Byd 2015 wedi dilyn llwybr hir trwy drechu Rwsia ar sgôr gyfanredol o 57-49 yn y gyfres dwy gêm, gan ennill yr ail gêm gartref 36–27 o flaen 14,000 o gefnogwyr yn Stadiwm Charrua.\nAr Chwefror 3, 2018, cymhwysodd Los Teros ar gyfer Cwpan Rygbi'r Byd 2019 fel Americas 2 ar ôl curo Canada yn y cymal gartref.\nMae Wrwgwái hefyd yn un o'r chwech tîm cenedlaethol sy'n cymryd rhan yng nghystadleuaeth flynyddol Pencampwriaeth Rygbi yr Americas, a adnabir fel pencamwpwriaeth "Chwe Gwlad Americas".\nCymru ac Wrwgwái[golygu | golygu cod y dudalen]\nDim ond unwaith y bu i Wrwgwái chwarae yn erbyn Cymru cyn Cwpan Rygbi'r Byd 2019 a bu hynny mewn cwpan rygbi arall. Roedd Wrwgwái yn yr un grŵp â Chymru a bu i'r De Americanwyr golli 54-9 mewn gêm yn Stadiwm y Mileniwm, Caerdydd.\nNewidiodd yr URU logo'r undeb ym mis Tachwedd 2014 yn barod ar gyfer Cwpan Rygbi'r Byd 2015.\nCornchwiglen De America, arwyddlun Undeb Rygbi Wrwgwái\nLogo URU cyn 2014.\nLogo URU wedi 2014.\nRecord Cwpan y Byd a Chystadlaethau Eraill[golygu | golygu cod y dudalen]\n1987 : heb gwahodd;\n1991 : heb gymwyso;\n1995 : heb gymwyso;\n1999 : allan wedi'r rownd 1af;\n2003 : allan wedi'r rownd 1af;\n2007 : heb gymwyso;\n2011 : heb gymwyso;\n2015 : allan wedi'r rownd 1af;\n2019 : wedi cymwyso.\nPencampwriaeth Rygbi De America\nEnnill yn 1981 a 2014;\nRown derfynnol yn: 1951, 1973, 1977, 1979, 1983, 1985, 1987, 1991, 1993, 1995, 1997, 2000, 2001, 2002, 2003, 2004, 2005, 2006, 2007, 2008, 2009, 2010, 2012\nRecord Byd-eang[golygu | golygu cod y dudalen]\nSafleoedd blaenorol Uruguay\nMae Wrwgwái wedi colli pob gêm swyddogol yn erbyn yr Ariannin, ond mae ganddi record gadarnhaol yn erbyn eu cystadleuwyr eraill yn Ne America: Chile (25 buddugoliaeth, 13 colled, 1 gêm gyfartal), Paraguay (20 buddugoliaeth, 1 gêm gyfartal) a Brasil (16 buddugoliaeth, 3 colled).\nO ran timau Lefel 2, mae gan Wrwgwái gofnodion cadarnhaol gyda Phortiwgal, cofnodion niwtral â Sbaen, a chofnodion negyddol gyda'r UDA, Canada, Jeorgia, Rwmania a Rwsia.\nIsod mae tabl o'r gemau rygbi cynrychioliadol a chwaraewyd gan XV cenedlaethol Uruguay ar lefel prawf hyd at 20 Awst 2019.\nYr Ariannin 42 0 42 0 0.00% 434 1744 −1310\nNodyn:RuA 12 3 9 0 40.00% 174 505 −331\nNodyn:RuA 2 0 2 0 0.00% 40 1010 −61\nAwstralia 1 0 1 0 0.00% 3 65 −62\nGwlad Belg 1 1 0 0 100.00% 39 13 +26\nBrasil 27 25 2 0 92.59% 962 201 +671\nCanada 13 5 8 0 33.33% 232 370 −141\nChile 52 40 11 1 77.88% 1281 789 +493\nEmerging Ireland 3 0 3 0 0.00% 43 126 −83\nNodyn:RuA 4 2 2 0 50.00% 90 89 +1\nLloegr 2 0 2 0 0.00% 16 171 −155\nFfiji 3 0 3 0 0.00% 46 154 −108\nFiji XV 1 0 1 0 0.00% 3 24 −21\nNodyn:RuA 3 1 2 0 33.33% 73 82 −9\nFrance XV 2 0 2 0 0.00% 6 95 −89\nGeorgia 5 2 3 0 40.00% 72 85 −13\nYr Almaen 1 0 1 0 0.00% 21 24 −3\nHong Cong 1 1 0 0 100.00% 28 3 +25\nyr Eidal 3 0 3 0 0.00% 25 92 −67\nJapan 3 1 2 0 33.33% 32 88 −56\nCasachstan 1 1 0 0 100.00% 44 7 +37\nMoroco 2 1 1 0 50.00% 36 24 +12\nNamibia 4 3 1 0 75.00% 142 112 +30\nNew Zealand XV 1 0 1 0 0.00% 3 64 −61\nParagwâi 26 25 0 1 96.15% 1322 238 +1084\nPeriw 1 1 0 0 100.00% 10 6 +4\nPortiwgal 10 7 3 0 70.00% 234 142 +92\nRwmania 9 1 7 1 0.00% 85 226 −141\nRwsia 9 5 4 0 55.55% 231 215 +16\nSamoa 1 0 1 0 0.00% 13 60 −47\nyr Alban 1 0 1 0 0.00% 12 43 −31\nNodyn:RuA 1 0 1 0 0.00% 3 27 −24\nDe Affrica 3 0 3 0 0.00% 12 245 −233\nSouth Africa President's XV 1 0 1 0 0.00% 9 37 −28\nSouth American XV 1 1 0 0 100.00% 24 20 +4\nSbaen 12 6 6 0 50.00% 232 197 +35\nUnol Daleithiau America 19 3 15 1 18.42% 317 591 −274\nFeneswela 1 1 0 0 100.00% 92 8 +84\nCymru 1 0 1 0 0.00% 9 54 −45\nGwefan Swyddogol Undeb Rygbi Wrwgwái\nRecord Cymru v Wrwgwái, Gwefan URC\n"Five things to know about Uruguay"\n↑ Richards, p54, Chapter 2 Practising the Games of the Anglo-Saxon...\n↑ "Uruguay qualify for Rugby World Cup 2015" Archifwyd 2014-10-12 yn y Peiriant Wayback., IRB.com, 11 October 2014.\n↑ Uruguay rugby statistics\nWedi dod o "https://cy.wikipedia.org/w/index.php?title=Tîm_rygbi%27r_undeb_cenedlaethol_Wrwgwái&oldid=10859162"\nNewidiwyd y dudalen hon ddiwethaf ar 22 Chwefror 2021, am 09:42.


Cyngor Celfyddydau Cymru | Cymru yn Fenis\nHafanCelf yng NghymruCymru yn Fenis\n9 Mai – 22 Tachwedd 2015Santa Maria Ausiliatrice\nDatganiad i'r Wasg, 7 Mai 2015: Helen Sear…the rest is smoke Profi Cymru yn Fenis:\nMae Helen Sear yn adnabyddus fel un o artistiaid cyfoes pwysicaf Cymru. Nodwedd amlwg yn ei gwaith yw archwilio’r ddolen rhwng ffotograffiaeth a chelfyddyd gain a’i phwyslais ar y cyd-fodoli rhwng byd pobl, byd anifeiliaid a’r byd naturiol. Mae gan Helen Sear enw rhagorol am gynhyrchu gwaith cysyniadol gadarn o ansawdd, ac mae ei gwaith presennol yn cyfleu aeddfedrwydd a soffistigeiddrwydd, gan symud yn esmwyth rhwng syniadau eang am ffotograffiaeth, cerflunwaith a fideo, a’r artist yn dangos meistrolaeth dros wahanol ddeunyddiau a phrosesau cynhyrchu.\nBydd arddangosfa Cymru yn Fenis/Wales in Venice yn cael ei gyflwyno am y trydydd tro yn y Santa Maria Ausiliatrice. Bydd Helen Sear yn cyflwyno corff hollol newydd o waith a ddyfeisiwyd ar gyfer ystafelloedd yr adeilad atmosfferig hanesyddol. Hen gwfant sydd nawr yn cael ei ddefnyddio fel canolfan gymunedol yw Santa Maria Ausiliatrice. Mae Cymru yn defnyddio’r hen gapel a nifer o stafelloedd eraill yn yr adeilad. Wedi ei leoli hanner ffordd rhwng prif safleoedd y Biennale yn y Giardini a’r Arsenale mae’r lleoliad yn hygyrch ac yn hawdd iawn i’w ganfod ar y Fondamenta San Gioacchino sydd ar ben uchaf stryd lydan y Via Garibaldi.\nFfotogallery yw’r asiantaeth ddatblygu genedlaethol ar gyfer ffotograffiaeth a chyfryngau lens yng Nghymru. Mae’n edrych tuag allan, gyda rhaglen o arddangosfeydd sy’n cynnwys artistiaid o Gymru a gweddill y byd. Nod Ffotogallery yw ehangu ei heffaith a’i dylanwad drwy arddangosfeydd teithiol, cyweithiau gyda sefydliadau ac orielau eraill, cyhoeddi print ac ar-lein a rhaglen gwaith maes ac addysg. Cwmni nid-am-elw wedi’i gyfyngu drwy warant yw Ffotogallery, ac mae hefyd yn elusen. Mae’n cael cyllid blynyddol gan Gyngor Celfyddydau Cymru. www.ffotogallery.org\nLa Biennale di Venezia yw arddangosfa celfyddydau gweledol mwyaf mawreddog y byd. Caiff Cymru yn Fenis/Wales in Venice ei chomisiynu a’i rheoli gan Gyngor Celfyddydau Cymru a Chelfyddydau Rhyngwladol Cymru gyda chefnogaeth a chydweithio gan Lywodraeth Cymru a’r British Council. Caiff ei dewis drwy alwad am gynigion. Mae Cyngor Celfyddydau Cymru wedi comisiynu artistiaid i gyflwyno yn Cymru yn Fenis/Wales in Venice fel Digwyddiad Cyfochrog yn Biennale Fenis ers 2003, gan ddathlu’r goreuon o blith artistiaid newydd a sefydledig Cymru. Ymhlith yr artistiaid blaenorol mae Bedwyr Williams, Tim Davies a John Cale.\nMae ein presenoldeb ym Miennale Celf Fenis yn cael ei ariannu gan Gyngor Celfyddydau Cymru gyda chyllideb graidd o £400,000 ar draws dwy flynedd i ddatblygu'r prosiect. Adnodd dysgu rhithwir Biennale Fenis ar gyfer athrawon a disgyblion\nMae’r wefan sy’n gydymaith i hyn www.experiencewalesinvenice.org/index-cy yn cynnig mewnwelediad unigryw i arddangosfa …the rest is smoke, o’r broses o’i datblygu a’i gosod yn ei lle i wythnos y lawnsio. Dysgwch ragor am brofi Cymru yn Fenis.\nCyfarwyddwr Prosiect: David Drake (Cyfarwyddwr, Ffotogallery)Curadur: Stuart Cameron (curadur annibynnol a Chyfarwyddwr, Crescent Arts)Curadur Cynorthwyol/Rheolwr Prosiect: Kathryn Standing (curadur annibynnol)Comisiynydd: Cyngor Celfyddydau Cymru\nSanta Maria Ausiliatrice\tCymru ym Miennale Celf Fenis\nManylion yr arddangosfeydd blaenorol\tYma ac acw ar y wefan


Cofrestr mabwysiadu cenedlaethol - BBC Cymru Fyw\nCofrestr mabwysiadu cenedlaethol\nBydd y gwasanaeth yn lleihau'r oedi yn y system meddai'r llywodraeth\nMi fydd gwasanaeth mabwysiadu newydd yn dechrau yng Nghymru a'r nod ydy cyflymu'r broses ar gyfer y plant a'r rhieni.\nCam cyntaf Gwasanaeth Mabwysiadu Cenedlaethol Cymru ydy cofrestr newydd ar y we sydd yn golygu y bydd asiantaethau mabwysiadu yn medru gweld pwy yw'r plant sydd yn disgwyl i gael eu mabwysiadu a'r darpar rieni addas.\nYn ôl Llywodraeth Cymru mi fydd y gwasanaeth yn cynyddu'r nifer o ddarpar rieni ac yn cynnig help iddyn nhw am gyfnod ar ôl iddyn nhw fabwysiadu.\nMaen nhw hefyd yn dweud y bydd yna fwy o gydweithio ar draws gwasanaethau ac y bydd y broses o baru plentyn efo rhieni addas yn gwella.\nFe fydd y gwasanaeth yn dechrau ym mis Tachwedd.\nYn 2012 mi ddywedodd un o bwyllgorau'r Cynulliad bod angen i'r Gwasanaeth Cenedlaethol fod â chyfrifoldeb am ystod o elfennau mabwysiadu a chynnig gwell cefnogaeth i deuluoedd sy'n mabwysiadu.\nRoedd yr adroddiad yn dweud bod yna anghysondeb yn y ffordd yr oedd y gwasanaethau mabwysiadu yn cael eu gweithredu mewn ardaloedd gwahanol yng Nghymru.\nMae'r Dirprwy Weinidog Gwasanaethau Cymdeithasol Gwenda Thomas yn cydnabod fod yna broblemau yn y system bresennol:\n"Rwy'n ymwybodol o'r oedi yn y system fabwysiadu ac rwy'n dal i fod yn bryderus am y niwed parhaol y gallai hyn ei gael ar blant, gan eu hamddifadu o'r cyfle gorau am gariad a sefydlogrwydd teulu newydd."\n"Rwy'n gwrthod derbyn bod modd i blant fynd ar goll yn y system gofal ac rwy'n disgwyl gweld datblygiad yn hyn o beth yn ystod yr ychydig flynyddoedd nesaf wrth i'r Gwasanaeth Mabwysiadu Cenedlaethol godi safonau a gwella perfformiad.\n"Dyna pam bod angen inni wneud newid sylweddol yn y ffordd y caiff gwasanaethau mabwysiadu eu darparu.\n"Drwy sefydlu Gwasanaeth Cenedlaethol, a fydd â'r pwer i ddarparu gwasanaethau ar draws Cymru, rydyn ni'n gwireddu'r newid hwnnw.\n"Bydd y gwasanaeth newydd yn rhoi sylw i bryderon cyfredol heb golli gwir gryfderau'r system bresennol, gan sicrhau newid heb unrhyw amharu ar y gwasanaeth."\nBritish Association for Adoption gafodd ei ddewis i redeg y gofrestr cenedlaethol. Yn ôl cyfarwyddwr y corff, Wendy Keidan, mae'r gofrestr yn rhan bwysig o'r gwasanaeth newydd:\n"Ei phrif amcan yw lleihau'r oedi wrth baru plant a mabwysiadwyr sy'n byw yng Nghymru.\n"Rydyn ni'n teimlo'n gyffrous iawn i fod yn gweithio ochr yn ochr â'n partneriaid yn y sectorau statudol a gwirfoddol i sicrhau y bydd y Gofrestr yn cyfrannu at ddod o hyd i deuluoedd 'am byth' cyn gynted â phosib i blant yng Nghymru sy'n aros am gartref cariadus gyda rhieni sydd wedi'u mabwysiadu nhw."\nFe ddywedodd Anne-Marie Carney, rheolwr elusen After Adoption yng Nghymru:\n"Mae angen croesawu'r cyhoeddiad - mae'n gosod amserlen glir i lansio'r Gwasanaeth Mabwysiadu Cenedlaethol.\n"Mae'r tîm yn After Adoption wedi bod yn gweithio mewn partneriaeth gyda'n cyd-weithwyr yn y trydydd sector a'r awdurdodau lleol er mwyn gwneud yn siwr fod gan bawb sydd wedi eu heffeithio gan fabwysiadu y gefnogaeth angenrheidiol i sicrhau llwyddiant hir-dymor."\nMwy yn mabwysiadu\nMesur mabwysiadu 'ddim yn ddigon'\nCynllun mabwysiadu cyflymach ar droed


Ymddiswyddiad cadeirydd Nature Friendly Farming Network Cymru - Welcome to the Welsh Farmer | Croeso i Y Tir\nYmddiswyddiad cadeirydd Nature Friendly Farming Network Cymru\nMAE ffermwr o’r Bala, Geraint Davies, (gweler ar y dde) a ymddiswyddodd fel cadeirydd Cymru o Nature Friendly Farming Network yr wythnos diwethaf, wedi cyfeirio at wahaniaethau barn ar gydnabod effeithiau posib polisïau ar deuluoedd a chynhyrchu bwyd fel y prif resymau a arweiniodd ato’n teimlo na allai bellach arwain y sefydliad yng Nghymru.\nCafodd Nature Friendly Farming Network (NFFN), ei lansio ym mis Ionawr eleni yng Nghynhadledd Amaeth Rhydychen, a oedd yn cynnwys\nffermwyr o bob cwr o’r DU, ac yn cael ei\nariannu a’i gefnogi gan amrywiaeth o sefydliadau, gan gynnwys y RSPB, Ymddiriedolaethau Bywyd Gwyllt, yr Ymddiriedolaeth Genedlaethol, Cyfeillion y Ddaear a’r Gymdeithas Pridd Organig.\nWrth siarad am ei benderfyniad, dywedodd Mr Davies: “Nid ar chwarae bach y gwnes i’r penderfyniad hwn, ond yn dilyn nifer o drafodaethau gyda’r elusennau a’r rhanddeiliaid sy’n cefnogi a chyllido NFFN, daeth yn amlwg i mi nad oedd fy marn bendant dros amddiffyn teuluoedd amaethyddol Cymru, cynhyrchu bwyd, cymunedau gwledig a’n hamgylchedd naturiol o reidrwydd yn cael ei rannu gan rai o’r sefydliadau hyn.\n“Roeddwn i’n teimlo hefyd nad oedd rhai o’r pryderon mawr ynghylch effeithiau’r hyn a gynigiwyd yng Nghymru a Lloegr, o ran symud at system amhrofedig, ac o bosib anghyfreithlon o ddarparu cefnogaeth trwy gynllun nwyddau cyhoeddus, yn cael eu cymryd o ddifrif.”\nDywedodd Mr Davies, a gafodd ei wneud yn gadeirydd NFFN ym mis Mehefin, ei fod wedi ymuno â’r sefydliad i geisio pontio’r bwlch rhwng amaethyddiaeth a chyrff amgylcheddol.\n“Rwy’n angerddol dros natur a bywyd gwyllt, ffermio a chynhyrchu bwyd, ac mae’r ddau yn mynd llaw yn llaw ar\nein fferm yma uwchlaw’r Bala. Rwy’n falch o ddweud ein bod ni eleni wedi creu tri safle nythu newydd ar ein mynydd ar gyfer chwilgorn y mynydd ‐ nid er gwaethaf ffermio, ond oherwydd ffermio a phresenoldeb da byw yn pori, hebddynt\nhwy ni fyddai’r rhywogaethau hynny yno.” Dywedodd Mr Davies bod ganddo bryderon mawr, er y gallai’r hyn a gynigiwyd yng Nghymru a Lloegr weithio ar gyfer ei fferm ef, y gallai’r effaith fod yn ofnadwy ar gyfer ffermydd a theuluoedd arall, gydag effeithiau difrifol ar gymunedau a’r economi ehangach.\n“Dydw i ddim yn meddwl bod rhai o’r pryderon hyn am bobl, teuluoedd a chymunedau’n cael eu cymryd o ddifrif gan rai, hyd yn oed os ydynt yn esgus cefnogi’r pwnc. “Ar ddiwedd y dydd, os na fydd y newidiadau arfaethedig yn cael eu hymchwilio’n drylwyr i sicrhau eu bod yn ddiogel, neu’n cael eu cyflwyno’n rhy gyflym, nid yn unig y bydd yn effeithio ar deuluoedd a chymunedau, ond hefyd ar y cynefin a’r rhywogaethau sy’n dibynnu ar ffermio.\n“Fel cadeirydd pwyllgor ffermwyr ifanc UAC a changen Meirionnydd yr undeb, rwyf am sicrhau bod gennym bolisi sy’n ddiogel i bob teulu sy’n ffermio, yn enwedig y genhedlaeth nesaf, nid dim ond yr ychydig rai.\n“Dwi ddim yn meddwl bod rhai yn cymryd y materion a’r pryderon hynny o ddifrif. Ymddengys eu bod nhw eisiau sefydlu polisïau heb ddeall y ffeithiau’n iawn ac o dan yr argraff y bydd popeth yn iawn yn hytrach na ystyried pethau o ddifrif,” ychwanegodd Mr Davies.\nThis article is available in English on the FUW website: “Importance of families and food production among key reasons for Wales Nature Friendly Farming Network Chair resignation.”\nNext story Farmers’ favoured workhorse increased theft risk warning\nPrevious story Mae ychydig o amser yn weddill i ymateb i’r cynigion


Cynlluniau busnes - Newyddion - Organic Centre Wales | Canolfan Organig Cymru\nMater o bwys i lawer o gynhyrchwyr yn y cynllun Glastir Organig newydd yw'r gofyn bod cynlluniau busnes yn cael eu cyflwyno erbyn diwedd 2015.\nNododd llyfr rheolau Glastir Organig y bydd y cynllun yn cynnwys, fan leiaf: cynllun system ffermio organig, gan gynnwys niferoedd da byw a chnydio; cynllun iechyd i'r gyr/buches/diadell; cynllun rheoli tail; cynllun cylchdroi cnydau; cynllun rheoli plâu a chlefydau cnydau a chynllun datblygiadau yn y dyfodol. Mae llawer o hyn yn unol â'r wybodaeth sydd angen ei darparu i ardystwyr beth bynnag a'r egwyddor yw y dylai'r cynllun fod o fudd i gynhyrchwyr wrth wneud hyn. Fodd bynnag, nid yw'n glir eto, yn rhannol oherwydd yr adolygiad parhaus o Gyswllt Ffermio, pa elfennau cynllunio ariannol/busnes pellach fydd yn ofynnol, sut bydd y cynlluniau'n cael eu cyflwyno a pha gymorth fydd ar gael i'r broses. Mae hefyd angen sicrhau, i lawer o fusnesau organig sefydledig, fod y cynllun yn ddefnyddiol i gynhyrchwyr gan fynd i'r afael ag anghenion penodol yn hytrach na materion rheoli organig cyffredinol sy'n fwy perthnasol i gynllun troi'n organig. Bydd trafodaeth yn digwydd rhwng rŵan a diwedd mis Rhagfyr i geisio datrys hyn, gyda gweithdy wedi'i drefnu â rhanddeiliaid allweddol ganol mis Tachwedd. Os hoffech gyfrannu i'r trafodaethau hyn, cysylltwch â'r\nE-mail: organic-helpline At aber dot ac dot uk\n(01970 621000) a/neu\nE-mail: nic dot l At organicresearchcentre dot com\n. Rydym yn rhagweld (ond ni allwn warantu!) y bydd canllawiau a chymorth i'r cynlluniau ar eu newydd wedd ar gael o wanwyn 2015, gan roi tua naw mis i'r holl gynhyrchwyr sydd wedi cofrestru â Glastir Organig i gydymffurfio.\nYn y cyfamser, yn enwedig os ydych yn ystyried ymuno â chynllun Glastir Organig fel rhywun sydd newydd ddechrau troi'n organig, efallai yr hoffech fanteisio ar gymorth cynllun y fferm gyfan a ariennir 80% gan Gyswllt Ffermio ar hyn o bryd – bydd angen cwblhau'r cynlluniau erbyn diwedd mis Chwefror, ond gallech eu paratoi'n gynt, a dylent gynnwys yr elfennau a nodir yn Llyfryn Rheolau Glastir Organig. Yn absenoldeb canllawiau pellach ar beth ddylai gael ei gyflwyno, dylech geisio arweiniad gan eich corff ardystio ynglŷn â beth hoffent ei weld ac o leiaf sicrhau bod eich cynllun yn cynnwys yr elfennau hynny. Gall adnoddau fel yr Organic Farm Management Handbook a chyhoeddiadau gan Ganolfan Organig Cymru a Chyswllt Ffermio hefyd fod yn fuddiol.\nByddwn yn rhoi'r wybodaeth ddiweddaraf i chi am y pwnc hwn wrth iddi ddod ar gael.\nStori gynt: Arweiniad ar wneud cais am Glastir Organig\nStori nesaf: Cynllun Mân Gynhyrchwyr - diweddariad


HafanCynigion Diweddaraf gyda Bonws Bingo 2022Promo Jackpot Dyddiol - Spy Bingo\nCafodd Spy Bingo Gemau Jackpot Dyddiol anhygoel i chi eu mwynhau! Dewiswch unrhyw un o'r gemau isod i ddechrau ennill. Y cyfan sy'n rhaid i chi ei wneud yw sicrhau eich bod chi'n cael eich hariannu a byddwch chi'n cael mynediad i'r ystafelloedd Jacpot dyddiol arbennig hyn.\n£ 600 Dydd Llun Breuddwydiol\nYn dal i freuddwydio am y penwythnos? Wel gwell i chi Ymunwch â'r gêm Dreamy Monday!\nMae yna gêm Jackpot 75-25 sefydlog o £ 600 a £ 120 y llinell!\nYmunwch â'r gêm ar ddydd Llun @ 21:30\nDim ond £ 0.05 yw'r tocynnau\n£ 1,500 Dydd Mawrth Dychrynllyd\nHeddiw yw'r diwrnod ar gyfer dydd Mawrth dychrynllyd. Cyflym! Rhedeg ymlaen ac ymuno â'r gêm ar ddydd Mawrth @ 21:00\nMae hyd at £ 1,500 i ENNILL:\nFH £ 750\n2L £ 500\n1L £ 250\nDim ond £ 0.25 y tocyn yw'r tocynnau\nDydd Mercher Wacky £ 500\nEich hanner ffordd yno, felly gadewch i ni gael Dydd Mercher Wacky. Pa mor wacky ydych chi'n teimlo heddiw?\nYmunwch â'r gêm ar ddydd Mercher @ 21:00 i ennill hyd at £ 500\nFH £ 250\n2L £ 100\n1L £ 150\nDim ond £ 0.5 y tocyn yw'r tocynnau\n£ 1,000 Dydd Iau Dymunol\nDechreuwch freuddwydio am y penwythnos eto, eich bron yno! Mae gennym ni gêm Bingo 75-24 yn rhedeg bob dydd Iau @ 21:30\nYmunwch â'r gêm i ennill hyd at £ 1,000


Gweld y Cyngor\nBA (Hons) TV & Film: Hair, Make-Up and Special Effects\nCychwyn (w/c): 01/09/2020 Full Time - To be arranged (09:00 to 16:00) Nantgarw\nNod y cwrs hwn ydy dangos i chi'r technegau gwaith a ddefnyddir yn niwydiant y cyfryngau a datblygu ac ehangu’ch portffolio o sgiliau ym maes trin gwallt, coluro ac effeithiau arbennig ar gyfer y Teledu a Ffilm.\nMae’r cysylltiadau cadarn sydd wedi’u sefydlu gyda’r diwydiant wedi sicrhau bod y sgiliau y mae myfyrwyr yn eu caffael yn yr ystafell ddosbarth yn cael eu datblygu ymhellach drwy leoliadau gwaith perthnasol. Mae’r diwydiant sydd ar gynnydd yn Ne Cymru yn darparu ystod o gyfleoedd i fyfyrwyr gael profiad gwaith mewn mannau megis y BBC, Coleg Brenhinol Cerdd a Drama Cymru yn ogystal â chwmnïau ffilm annibynnol. Bydd y sgiliau a’r profiadau y byddwch yn eu hennill yn rhoi’r arbenigedd angenrheidiol i chi gael gyrfa o fewn y diwydiant.\nByddwch yn datblygu sgiliau penodol megis:\n•\tColuro ar gyfer teledu a ffilm •\tSteilio gwallt ar gyfer gwahanol gyfnodau •\tAddurno les wig gwallt a’i osod •\tEffeithiau arbennig gydag amrediad o dechnegau castio a mowldio •\tTechnegau defnyddio brwsh aer\nMae gofyn eich bod wedi cwblhau Gradd Sylfaen 2 flynedd neu HND mewn maes perthnasol i’r pwnc a hynny’n llwyddiannus.\nCewch eich asesu drwy waith cwrs gorffenedig yn seiliedig ar aseiniad a gwaith ymarferol.\nNodwch: Mae'r ffioedd yn daladwy am bob blwyddyn astudio. Nid yw ffioedd addysg uwch ar gyfer cyrsiau sy'n dechrau ym mis Medi 2020 wedi'u penderfynu eto. Amcangyfrifwn y byddant yn cael eu cadarnhau erbyn Ebrill 2020.\nHE Tuition Fee Year 1 - £9000.00\nDim ceisiadau gan fyfyrwyr o wledydd tramor nad ydynt yn hanu o'r UE\nAr ôl cwblhau’r cwrs yn llwyddiannus byddwch wedi’ch paratoi ar gyfer gweithio yn y Diwydiannau Creadigol, naill ai ar eich liwt eich hun neu’n cael eich cyflogi yn rhan o dimoedd trin gwallt a choluro cwmnïau cynhyrchu Teledu/ffilm neu’r celfyddydau byw. Ar ôl cwblhau'r cwrs hwn yn llwyddiannus byddwch yn derbyn dyfarniad Prifysgol De Cymru.


Sgwrsio Dinasoedd eraill yn Republika Srpska. Sgwrsio am ddim gyda dieithryn ar hap yn syth o Dinasoedd eraill yn Republika Srpska.\nChatroulette Dinasoedd eraill yn Republika Srpska\nCroeso i Chatroulette Dinasoedd eraill yn Republika SrpskaCyswllt i berson aleatory unrhyw le yn y byd. Gyda Chatroulette Dinasoedd eraill yn Republika Srpska gallwch ddewis rhwng yr opsiynau canlynol:- Sgwrs am ddim gyda phob math o bobl o Dinasoedd eraill yn Republika Srpska. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Dinasoedd eraill yn Republika Srpska:


Polisi Preifatrwydd - Gohebydd yr UE\nYn Gohebydd UE rydym wedi ymrwymo i ddiogelu a chadw preifatrwydd ein hymwelwyr ..\nMae'r Polisi Preifatrwydd hwn yn esbonio beth sy'n digwydd i unrhyw ddata personol a ddarperir gennych i ni, neu ein bod yn ei gasglu gennych tra byddwch yn ymweld â'n safle.\nRydym yn diweddaru'r polisi hwn o bryd i'w gilydd, felly peidiwch adolygu'r Polisi hwn yn rheolaidd.\nWrth redeg a chynnal ein gwefan bosibl y byddwn yn casglu ac yn prosesu'r data canlynol amdanoch:\nGwybodaeth am eich defnydd o'n safle gan gynnwys manylion eich ymweliadau o'r fath fel tudalennau a welwyd a'r adnoddau yr ydych yn cael mynediad. Mae gwybodaeth o'r fath yn cynnwys data traffig, data lleoliad a data cyfathrebu arall.\nGwybodaeth a ddarparwyd yn wirfoddol gan chi. Er enghraifft, pan fyddwch yn cofrestru am wybodaeth neu wneud brynu.\nWybodaeth a ddarperir gennych pan fyddwch yn cyfathrebu â ni mewn unrhyw fodd.\nCwcis yn darparu gwybodaeth am y cyfrifiadur a ddefnyddir gan ymwelydd. Efallai y byddwn yn defnyddio cwcis lle bo'n briodol i gasglu gwybodaeth am eich cyfrifiadur, er mwyn cynorthwyo i wella ein gwefan.\nEfallai y byddwn yn casglu gwybodaeth am eich defnydd cyffredinol o'r Rhyngrwyd trwy ddefnyddio'r cwci. Pan gânt eu defnyddio, mae'r cwcis hyn yn cael eu lawrlwytho i'ch cyfrifiadur a'u storio ar yriant caled y cyfrifiadur. Ni fydd gwybodaeth o'r fath yn eich adnabod chi'n bersonol. Mae'n ddata ystadegol. Nid yw'r data ystadegol hwn yn nodi unrhyw fanylion personol o gwbl\nGallwch chi addasu'r gosodiadau ar eich cyfrifiadur i wrthod unrhyw gwcis os dymunwch. Gellir gwneud hyn yn hawdd trwy actifadu'r gosodiad cwcis gwrthod ar eich cyfrifiadur.\nGall ein hysbysebwyr hefyd ddefnyddio cwcis, nad oes gennym unrhyw reolaeth drostynt. Byddai cwcis o'r fath (os cânt eu defnyddio) yn cael eu lawrlwytho unwaith y byddwch chi'n clicio ar hysbysebion ar ein gwefan.\nRydyn ni'n defnyddio'r wybodaeth rydyn ni'n ei chasglu gennych chi i ddarparu ein gwasanaethau i chi. Yn ogystal â hyn, gallwn ddefnyddio'r wybodaeth at un neu fwy o'r dibenion a ganlyn:\nDarparu gwybodaeth i chi eich bod yn gofyn gennym ni ymwneud â'n cynnyrch neu wasanaethau.\nDarparu gwybodaeth i chi sy'n ymwneud â chynhyrchion eraill a allai fod o ddiddordeb i chi. Bydd gwybodaeth ychwanegol o'r fath ond yn cael eu darparu lle rydych wedi rhoi caniatâd i dderbyn gwybodaeth o'r fath.\nRhoi gwybod i chi am unrhyw newidiadau i'n gwefan, gwasanaethau neu nwyddau a chynhyrchion.\nOs ydych wedi prynu nwyddau neu wasanaethau gan wrthym o'r blaen efallai y byddwn yn ei ddarparu i chi manylion o nwyddau tebyg neu wasanaethau, neu nwyddau a gwasanaethau eraill, y gallech fod â diddordeb mewn.\nPan fydd eich caniatâd wedi'i ddarparu ymlaen llaw efallai y byddwn yn caniatáu i drydydd partïon dethol ddefnyddio'ch data i'w galluogi i ddarparu gwybodaeth i chi am nwyddau a gwasanaethau digyswllt y credwn a allai fod o ddiddordeb ichi. Pan ddarparwyd caniatâd o'r fath, gallwch ei dynnu'n ôl ar unrhyw adeg.\nWrth weithredu ein gwefan gall fod angen i drosglwyddo data a gasglwn gennych i leoliadau y tu allan i'r Undeb Ewropeaidd ar gyfer prosesu a storio. Trwy ddarparu eich data personol i ni, rydych yn cytuno i drosglwyddo hwn, storio neu brosesu. Rydym yn gwneud ein gorau glas i sicrhau bod pob cam rhesymol yn cael eu cymryd i sicrhau bod eich data yn cael ei drin storio'n ddiogel.\nYn anffodus nid anfon gwybodaeth dros y rhyngrwyd yn gwbl ddiogel ac ar adegau gall gwybodaeth o'r fath yn cael eu rhyng-gipio. Ni allwn warantu diogelwch data rydych yn dewis ei anfon atom yn electronig, Anfon gwybodaeth o'r fath yn gyfan gwbl ar eich menter eich hun.\nNi fyddwn yn datgelu eich gwybodaeth bersonol i unrhyw barti arall ac eithrio yn unol â'r Polisi Preifatrwydd hwn ac yn yr amgylchiadau a nodir isod:\nOs digwydd yr ydym yn gwerthu unrhyw un neu bob un o'n busnes i'r prynwr.\nLle yn ôl y gyfraith mae'n ofynnol yn ôl y gyfraith i ni ddatgelu eich gwybodaeth bersonol.\nEr mwyn hyrwyddo amddiffyn twyll a lleihau'r risg o dwyll.\nAr adegau, rydym yn cynnwys dolenni i drydydd parti ar y wefan hon. Lle rydym yn darparu cyswllt nid yw'n golygu ein bod yn cymeradwyo'r neu gymeradwyo polisi y safle tuag at breifatrwydd ymwelwyr. Dylech adolygu eu polisi preifatrwydd cyn anfon unrhyw ddata personol iddynt.\nYn unol â Deddf Diogelu Data 1998 mae gennych hawl i gael mynediad at unrhyw wybodaeth yr ydym yn dal yn ymwneud â chi. Sylwch ein bod yn cadw'r hawl i godi ffi o £ 10 i dalu am y costau a dynnir gan ni i ddarparu chi gyda'r wybodaeth.\nPeidiwch ag oedi i gysylltu â ni ynglŷn ag unrhyw fater sy'n ymwneud â Polisi Preifatrwydd hwn yn [e-bost wedi'i warchod]


Cipio'r Llyw (9781784614355) | Awen Schiavone | Y Lolfa\n"Mae Awen yn llwyddo i greu cyffro ac ro'n i'n aml yn gwingo wrth feddwl 'O na…mae na rywbeth ofnadwy'n mynd i ddigwydd rŵan…" - Bethan Gwanas\nCeir yma'r elfennau sy'n nodweddiadol o stori mor-ladron - ymosodiadau, creulondeb, cipio ac ysbeilio llongau eraill. - Helen Angharad Evans, Cylchgrawn Barn\nStori wreiddiol, afaelgar sydd â chyffro'n byrlymu trwyddi. Mae'r ysgrifennu'n fyrlymus a ffraeth, y cymeriadu'n effeithiol ac apelgar (yn enwedig y portread o'r Capten Dafydd carismatig) a'r digwyddiadau llawn cyffro yn dod yn fyw ym meddwl y darllenydd. Cefais gryn fwynhad o ddysgu am hanes y môr-leidr o Gymro na wyddwn i fawr ddim amdano cynt! Llongyfarchiadau mawr i Awen Schiavone ar ysgrifennu nofel gyntaf, ac un a lwyddodd i greu cryn argraff arnaf ac a fydd yn sicr o apelio at bobl ifanc a darllenwyr hŷn fel ei gilydd. - Mared Llwyd, Gwales\n"Rhowch un cyfle i mi. Bydd un fordaith yn ddigon i wireddu fy mreuddwydion i. Un cyfle, dyna i gyd," erfyniodd.\nAeth Hywel Dafydd ar ei fordaith gyntaf yn 1705 pan oedd yn bymtheg oed. Ychydig a wyddai na fyddai'n dychwelyd i Gymru fyth eto.\nDilynwn Hywel ar ei daith anturus i lefydd peryglus ac i ynysoedd trofannol ar draws y byd, a chawn gwrdd â rhai o ddihirod pennaf y moroedd.\nMae'r nofel yn darlunio creulondeb a chyffro bywyd ar y môr, yn ysbeilio llongau a chipio trysorau lu wrth chwarae gêm y môr-ladron.


Pam mae fy batri Android yn draenio mor gyflym? Tricks i wella bywyd batri eich Android! - Arall\niphone wedi'i dduo allan ac ni fydd yn troi ymlaen\nmae sgrin fy ffôn yn ddu a gwyn\nsut mae cynyddu'r cyfaint ar fy ipad\nmae iphone 4 yn cau i ffwrdd ar hap\nPam mae fy batri Android yn draenio mor gyflym? Triciau i wella bywyd batri eich ffôn / Tabled\nMae ffonau Android yn beiriannau pwerus, ond weithiau nid ydyn nhw'n gweithio fel rydyn ni'n ei ddisgwyl. Yn sicr, nid ydym yn disgwyl i ffôn drud redeg allan o fatri yng nghanol y dydd, sy'n dod â ni at y cwestiwn olaf: 'pam mae fy batri Android yn draenio mor gyflym?' Nesaf, egluraf ichi popeth y mae angen i chi ei wybod i wneud i'ch batri Android bara cyhyd ag y bo modd.\nNid yw ffonau Android mor optimaidd ag iPhones\nFel defnyddiwr Android, mae'n rhaid i mi gyfaddef ffaith syml: yn syml, nid yw ffonau Android mor optimaidd ag Apple iPhones. Mae hyn yn golygu y gall y defnydd o fatris fod yn anghyson iawn o un cais i'r llall. Mae Apple yn trwsio hyn trwy fod yn beiriannydd ar gyfer y feddalwedd a'r caledwedd ar eu ffonau, fel y gallant sicrhau bod yr holl apiau mor effeithlon â phosibl.\nGyda Android, nid yw pethau mor syml. Mae yna lawer o wahanol wneuthurwyr fel Samsung, LG, Motorola, Google, a mwy. Mae gan bob un ohonynt eu fersiynau eu hunain o feddalwedd Android, ac mae'r apiau wedi'u cynllunio i weithio ar yr holl wahanol ddyfeisiau hyn gyda manylebau gwahanol.\nA yw hyn yn gwneud ffonau Android yn waeth nag iPhones? Ddim o reidrwydd. Mae'r hyblygrwydd hwnnw'n gryfder mawr yn Android, ac yn gyffredinol mae gan ffonau Android well specs nag iPhones i wneud iawn am anfanteision llai o optimeiddio.\ndim gwasanaeth celloedd ar iphone\nMae rhai apiau yn draenio'ch batri yn fwy nag eraill\nMae hyblygrwydd cymwysiadau Android yn golygu y gall Android fod yn ddefnyddiol ar lawer o bethau ond heb fod yn rhagorol ar un peth. Mae'r apiau Android gorau ar gyfer bywyd batri yn tueddu i fod y rhai a grëwyd gan ddatblygwyr y ffôn. Er enghraifft, bydd app Samsung yn cael ei optimeiddio llawer mwy ar ffôn Samsung nag ar Google Pixel.\nYn ogystal â materion optimeiddio, mae rhai apiau'n tueddu i ddraenio mwy o fatri nag eraill. Mae YouTube, Facebook, a gemau symudol yn dramgwyddwyr cyffredin. Meddyliwch am yr hyn maen nhw'n ei wneud: mae YouTube yn goleuo'ch sgrin ac yn cadw'r sgrin ymlaen am gyfnodau hir, mae Facebook yn gwirio am ddiweddariadau yn y cefndir, ac mae gemau symudol yn gofyn am fwy o bŵer prosesu i arddangos graffeg 3D.\nYstyried ei ddefnydd yw'r cam cyntaf wrth ddarganfod strategaethau i wneud i'ch ffôn Android bara'n hirach. Gall defnyddio'r apiau hyn ychydig yn llai fod yn domen a fydd yn arbed pŵer batri i chi.\nYdy'ch ffôn yn hen? Gallai'r batri fod yn camweithio\nHyd yn hyn mae ffonau clyfar yn defnyddio batris lithiwm-ion. Dros amser, mae'r batris hyn yn dirywio diolch i groniadau annifyr o strwythurau o'r enw dendrites yn y batri, ac mae'r deunyddiau hefyd yn gwisgo allan.\nOs ydych chi'n defnyddio ffôn sydd sawl blwyddyn oed, efallai ei bod hi'n bryd prynu batri newydd. Fodd bynnag, gallai fod yn werth chweil pe bai'n well gennych gael ffôn newydd. Mae gan ffonau mwy newydd allu batri llawer uwch na ffonau ychydig flynyddoedd yn ôl, fel y gwelwch yn y tabl isod.\nData o gsmarena.com\nCaewch gymwysiadau pan nad ydych yn eu defnyddio\nMae'r rhan fwyaf o'r strategaethau gorau ar gyfer ymestyn oes batri eich ffôn Android yn ddim ond arferion defnyddio da, a'r arfer pwysicaf oll yw cau apiau pan nad ydych chi'n eu defnyddio. Mae rhai pobl yn dadlau nad yw hwn yn syniad da, ond mae hynny'n anghywir yn syml. Mae cau'ch holl apiau pan nad ydych chi'n eu defnyddio yn atal apiau rhag defnyddio pŵer trwy redeg yn y cefndir.\nY cyfan sy'n rhaid i chi ei wneud yw tapio'r botwm tasg ar waelod y sgrin, fel arfer y gwaelod ar y dde (ar ffonau Samsung mae ar y chwith). Yna tap Caewch y cyfan. Gallwch binio apiau nad ydych chi am eu cau trwy dapio eu heiconau yn y rhestr a thapio clo.\nModd arbed pŵer Android\nMae hyn yn amrywio o frand i frand, ond mae gan y mwyafrif o ffonau Android fodd arbed pŵer batri y gallwch chi fanteisio arno i arbed pŵer. Mae hyn yn gwneud rhai pethau fel,\nYn cyfyngu ar gyflymder uchaf prosesydd y ffôn.\nYn lleihau disgleirdeb mwyaf y sgrin.\nYn lleihau terfyn amser y sgrin.\nCyfyngu'r defnydd cefndirol o apiau.\nGall rhai ffonau, fel ffonau Samsung Galaxy, fynd i'r modd arbed pŵer ultra sy'n troi eich ffôn clyfar yn… ffôn rheolaidd. Mae gan eich sgrin gartref bapur wal du ac mae nifer y cymwysiadau y gallwch eu defnyddio yn gyfyngedig. Mewn rhai achosion, gall y modd hwn ganiatáu i'ch ffôn bara am ddyddiau neu hyd yn oed wythnos ar un tâl, ond mae'n aberthu'r holl nodweddion ffôn clyfar gwych hynny i wneud hynny.\nni fydd apiau'n diweddaru ar iphone\nModd tywyll! Optimeiddio ar gyfer OLED\nMae modd arbed pŵer ultra Samsung yn troi'r sgrin gartref yn ddu, ond pam? Heddiw, mae'r rhan fwyaf o ffonau smart yn defnyddio technoleg arddangos OLED neu AMOLED. Y cysyniad sylfaenol yw bod picseli unigol ar eich sgrin sy'n hollol ddu yn cael eu diffodd ac yn defnyddio dim pŵer, felly mae cefndiroedd du yn defnyddio llai o bwer na rhai gwyn.\nMae modd tywyll yn nodwedd o lawer o apiau a fersiynau Android mwy newydd sy'n ceisio gwneud bywyd yn haws ar eich llygaid ac, yn bwysicach fyth, i fod yn nodwedd arbed pŵer. Mae sgrin eich ffôn yn defnyddio mwy o fatri nag unrhyw ran arall o'r ddyfais, felly mae'n hanfodol lleihau'r pŵer a ddefnyddir gan y sgrin.\nNewid i gefndir tywyll a throi ymlaen modd tywyll yn eich gosodiadau app! Rwy'n gwarantu y byddwch chi'n gweld canlyniadau cadarnhaol ar gyfer eich batri. Yn anffodus, nid yw'r tric hwn yn gweithio ar gyfer ffonau sgrin LCD hŷn.\nsut mae trwsio fy imessage\nYn lleihau disgleirio\nMae'n syndod gweld sgrin ddisglair, liwgar, ond nid yw'n dda i fywyd batri. Gostyngwch y disgleirdeb pan allwch chi. Yn gyffredinol, mae disgleirdeb awtomatig yn gwneud y gwaith i chi, oni bai bod rhywbeth yn blocio'r synhwyrydd.\nSylwch, os ydych chi'n defnyddio disgleirdeb awtomatig, efallai y bydd sgrin eich ffôn yn goleuo pan fyddwch chi y tu allan (yng ngolau'r haul). Efallai na fydd sgrin eich ffôn yn edrych yn ddisglair iawn (yn fwy felly pan ewch chi y tu allan i'ch tŷ), ond mewn gwirionedd, mae'ch ffôn yn defnyddio llawer o bŵer. Cadwch y defnydd o ddisgleirdeb mewn cof wrth ystyried bywyd batri.\nCadwch eich ffôn yn cŵl\nPan fydd eich ffôn yn poethi, mae'n dod yn llai effeithlon. Nid yw ei gael ar ddiwrnod llachar o haf gyda disgleirdeb y sgrin yn llawn chwyth yn ddrwg i'ch batri yn unig. Gall hyd yn oed doddi rhai o'r cydrannau mewnol a thorri'ch ffôn!\nCeisiwch gadw'ch ffôn yn cŵl pan allwch chi. Byddwch yn ofalus wrth ei ddefnyddio y tu allan mewn tywydd poeth iawn. Wedi dweud hynny, peidiwch â cheisio rhoi eich ffôn yn y rhewgell oherwydd gall rhy oer niweidio'r batri hefyd!\nDiffoddwch gysylltedd pan nad yw'n cael ei ddefnyddio\nTric arall i arbed eich pŵer batri y gallwch ei ddefnyddio yw analluogi nodweddion cysylltedd pan nad ydyn nhw'n cael eu defnyddio. Er enghraifft, os ydych i ffwrdd o'r cartref ac nad oes angen cysylltiad Wi-Fi arnoch, trowch ef i ffwrdd! Bydd hyn yn atal y ffôn rhag chwilio'n gyson am rwydweithiau Wi-Fi newydd.\nI ddiffodd Wi-Fi, rhaid i chi droi i lawr o ben y sgrin a thapio y gosodiadau neu'r cymhwysiad cyfluniad i gael mynediad i'ch gosodiadau. Cyffwrdd Ffurfweddiad Rhwydwaith neu Cysylltiadau ac yna tapiwch Wi-Fi. O'r fan hon, gallwch chi actifadu neu ddadactifadu'r cysylltiad Wi-Fi.\nAr y mwyafrif o ddyfeisiau, gallwch chi wneud hyn hefyd trwy droi i lawr o ben y sgrin a thapio'r botwm Wi-Fi yn eich gosodiadau cyflym.\nOs nad oes angen i chi gysylltu unrhyw ategolion Bluetooth, gallwch analluogi'r nodwedd hon. Mae anablu Bluetooth yn strategaeth wych i ymestyn oes y batri. Fe welwch eich gosodiadau Bluetooth yn eich gosodiadau rhwydwaith, yn yr un man lle mae'r gosodiadau Wi-Fi, neu gallwch ddod o hyd iddynt yn eich gosodiadau cyflym.\nAnalluoga data symudol\nOs nad ydych chi'n cael derbyniad da iawn, y peth gorau fyddai diffodd y data symudol yn unig. Pan fyddwch chi'n cael trafferth dod o hyd i wasanaeth, bydd eich ffôn yn chwilio am y signal yn gyson, a gall hyn ddraenio bywyd eich batri yn gyflym.\nGall ei ddiffodd pan nad oes ei angen arnoch fod yn achubwr bywyd i'ch batri. Ewch yn ôl i'ch gosodiadau rhwydwaith ac analluoga ddata symudol yn y ddewislen data symudol.\nMae hwn yn opsiwn eithafol, ond bydd diffodd cysylltedd diwifr yn llwyr yn sicr yn arbed eich batri os oes gwir ei angen arnoch. Mae hyn yn wych os nad oes angen i chi anfon neu dderbyn negeseuon a galwadau wrth fynd, gallwch barhau i ddefnyddio'ch ffôn i wneud pethau fel gwylio fideos sy'n cael eu storio'n lleol.\nMae hyn hefyd yn dda at y diben a fwriadwyd yn y modd awyren: i atal ymyrraeth â chyfathrebiadau awyren pan fyddwch ar hediad.\nApiau gwe blaengar: defnyddiwch wefannau yn lle apiau pan allwch chi\nYn y ddelwedd uchod, fe welwch ddwy fersiwn o Twitter. Mae un yn gais a'r llall yn wefan. A allwch chi ddweud wrthym beth yw'r gwahaniaeth?\nGall hyn ymddangos mor eithafol â throi ymlaen modd awyren, ond dadosod Facebook, Twitter, ac Instagram nawr. Nid oes eu hangen arnoch chi! Mae eu cymheiriaid gwefan yn gweithio bron yn union yr un ffordd, a gallwch chi hyd yn oed eu ffurfweddu i ymddangos a gweithredu fel yr app.\nni all iphone 7 wneud galwadau\nMae apiau gwe blaengar, neu PWAs, yn air ffansi am wefannau sy'n esgus bod yn apiau. Nid ydynt yn dechrau storio ar eich dyfais os byddwch yn eu hychwanegu at eich sgrin gartref ac ni fydd yn rhaid ichi agor eich porwr i'w defnyddio. Nid ydyn nhw chwaith yn rhedeg yn gyson yn y cefndir, felly does dim rhaid i chi boeni am hogio bywyd eich batri.\nWrth gyrchu gosodiadau eich porwr tra ar un o'r gwefannau hyn, gallwch chi tapio Ychwanegu at y sgrin gartref i greu llwybr byr. Os yw'r wefan yn PWA fel Facebook, Twitter neu Instagram, pan fyddwch chi'n tapio ar yr eicon, bydd yn cuddio UI y porwr ac yn arddangos y wefan fel y cymhwysiad gwirioneddol.\nAddasu neu ddiffodd gosodiadau GPS a lleoliad\nGall gwasanaethau lleoliad fod yn ddraen batri difrifol. Gall eu haddasu i osodiad is neu ddiffodd y GPS yn llwyr arbed pŵer syndod. Ewch i mewn i'ch gosodiadau a dewch o hyd i'ch gosodiadau lleoliad.\nMae eich ffôn yn defnyddio mwy na GPS yn unig i bennu Eich lleoliad. Efallai y bydd eich gosodiadau'n edrych yn wahanol yn dibynnu ar eich ffôn, ond dylai fod ychydig o opsiynau yn eich gosodiadau lleoliad i wella'ch cywirdeb trwy ddefnyddio sganio Wi-Fi a hyd yn oed Bluetooth.\nOs nad oes angen lleoliad hynod fanwl gywir arnoch chi, trowch y nodweddion hyn i ffwrdd fel bod eich ffôn yn defnyddio GPS yn unig. Os nad oes angen eich ffôn arnoch i wybod eich lleoliad, gallwch analluogi gwasanaethau lleoliad yn llwyr i arbed pŵer.\nDiffoddwch yr arddangosfa bob amser\nAr rai ffonau, tra bod y sgrin 'i ffwrdd', bydd y sgrin yn dangos cloc neu lun tywyll. Mae hyn yn gweithio heb ddefnyddio llawer o fatri oherwydd y dechnoleg OLED a eglurwyd yn gynharach yn yr erthygl hon. Mae'n dal i ddefnyddio'ch batri, felly gallai troi'r nodwedd hon i ffwrdd fod am y gorau.\nMae'n debyg y byddwch chi'n dod o hyd i'ch opsiynau arddangos bob amser yn eich gosodiadau Arddangos neu Arddangos, ond gallai fod mewn man arall. Lle bynnag y mae, ceisiwch ei ddiffodd fel strategaeth dda i achub bywyd batri pan fydd ei angen arnoch.\nEich batri Android: estynedig!\nNawr rydych chi'n barod i wneud i'ch batri ffôn Android bara trwy'r dydd gan ddefnyddio'r strategaethau arbed pŵer hyn. Hyd yn oed os ydych chi'n rhoi cynnig ar ychydig o'r dulliau hyn yn unig, bydd yn sicr yn helpu i wella bywyd eich ffôn. Diolch am ddarllen, ac os oes gennych unrhyw gwestiynau am fatris Android, gadewch sylw isod.


Brwydr Coed Llathen - Wicipedia\nBrwydr Coed Llathen\nun o frwydrau pwysicaf hanes Cymru a ymladdwyd yn 1257\nMae Brwydr Coed Llathen a Brwydr y Cymerau yn ddwy frwydr a ymladdwyd ar yr un diwrnod (2 Mehefin 1257), lle cafodd Byddin Cymru ddwy fuddugoliaeth fawr yn erbyn y Saeson. Cânt eu cyfrif ymhlith y brwydrau pwysicaf a ymladdwyd yn hanes Cymru, gyda'r Tywysog Llywelyn ap Gruffudd, yn ei anterth. Mae rhai haneswyr yn eu hysyried yn un frwydr, mewn dwy ran: y cyntaf yng Nghoed Llathen, plwyf Llangathen - tua 5 km i'r gorllewin o Landeilo, a'r ail yn 'y Cymerau'. Mae lleoliad Coed Llathen yn wybyddus ers canrifoedd (gweler map 1888 yr Os; cyfeirnod grid SN579229), a cheir nifer o enwau caeau a lleoedd eraill sy'n coffau'r frwydr, ond ceir ychydig o ddadl am union leoliad 'Cymerau' a ymladdwyd pan oedd byddin Lloegr ar ffo. Lladdwyd 3,000 o Saeson a llond dwrn o Gymry.\nMap 1888 yr OS, gan ddangos mae y gad ac enwau'r caeau "Cae Tranc" a "Cae Dial" a'r ffermdy "Llethr-Cadfan". Gweler y map.\nCofnodwyd yr hanes yn yr Annales Cambriae ac ym Mrut y Tywysogion (Peniarth MS 20 a Llyfr Coch Hergest). Disgrifir y frwydr hefyd yn Saesneg gan Mathew Paris yn ei Chronica Majora, lle nodir fod y golled i'r Saeson yn un enfawr, ac mewn nifer o lawysgrifau eraill, yn bennaf ym mynachlogydd Osney a Tewkesbury.\n2 Paratoi am ryfel\n3 Y Frwydr\n3.1 Y diwrnod cyntaf (1 Mehefin): Rhagod Llandeilo Fawr\n3.2 Yr ail ddiwrnod (2 Mehefin)\n3.2.1 Brwydr Coed Llathen\n3.2.2 Brwydr Cymerau\n4 Wedi'r drin...\nAm flynyddoedd cyn y frwydr roedd Llywelyn wedi bod yn brysur yn adfeddiannu tiroedd a gollwyd a derbyn gwrogaeth arglwyddi'r Deheubarth gan gynnwys Maredudd ap Rhys (ŵyr yr Arglwydd Rhys) a Maredudd ap Owain (m. 1265). Fel tâl am eu teyrngarwch iddo, cyflwynodd diroedd iddyn nhw'n anrheg - tiroedd roedd wedi'u cymryd oddi wrth Rhys Fychan a oedd yn deyrngar i Harri III, Brenin Lloegr. Roedd mab Harri, sef y Tywysog Edward (1239 – 1307) wedi sylweddoli fod Llywelyn wedi cryfhau dros y blynyddoedd a chasglodd fyddin fawr er mwyn ei drechu, a goresgyn Cymru. Roedd ganddo gefnogaeth llawer o uchelwyr gan gynnwys: Stephen Bauzan, Arglwydd Breigan a Llansannor a Nicholas FitzMartin, Arglwydd Cemaes, gyda'r rhan fwyaf o'i filwyr o Loegr, rhai Cymry o dir y Mers a rhai o Gasgwyn.\nAilfeddiannodd y Cymry llawer o'r tiroedd a gollwyd i'r Saeson, gan gynnwys Meirionnydd, gogledd Powys a Dyffryn Tywi. Maredudd ap Rhys Gryg oedd arweinydd y Cymry yn Nyffryn Tywi ac erbyn haf 1258 roedd de Powys hefyd dan reolaeth Llywelyn.\nParatoi am ryfelGolygu\nErbyn 29 Mai 1257 roedd llynges Saesnig wedi glanio yng Nghaerfyrddin a'r fyddin a gludwyd yno wedi ymgasglu. Y dydd Iau canlynol, dechreuodd y fyddin fartsio i gyfeiriad Llandeilo, drwy ddyffryn Tywi gan anrheithio a lladd popeth a ddeuent ar ei draws - cymunedau cyfan. Drwy wneud hyn, gobeithient y byddai Castell Dinefwr yn ildio ar unwaith i atal y fath gyflafan.\nGadawodd Stephen de Bauzan ei bencadlys yn Iwerddon mewn cwch, gan gyrraedd Caerfyrddin ym Medi 1256. Ar 31 Mai 1257 gadawodd y castell yng Nghaerfyrddin gyda'r bwriad o fartsio'i filwyr i Ddinefwr lle gobeithiai ymuno gyda'r bradwr Rhys Fychan ap Rhys Mechyll (m. 1271). Martisodd am 22 km i Llandeilo Fawr, lle cododd wersyll: 8 km i'r gogledd o'i nod, sef Dinefwr.\nY diwrnod cyntaf (1 Mehefin): Rhagod Llandeilo FawrGolygu\nYn ddiarwybod iddynt, roedd Maredudd ap Rhys Gryg a Maredudd ap Owain wedi eu dilyn gyda rhan o'u byddin gan rhagod (ymosodiad di-rybudd) o'r goedwig gerllaw. Roedd bwâu hirion y Cymry yn cael effaith seicolegol ar y Saeson ynghyd â synau enbyd. Y person oedd wedi arwain y fyddin Saesnig drwy Gymru oedd Rhys Fychan a phenderfynodd Stephen Bauzan ddanfon Rhys i drafod heddwch gydag arweinwyr y fyddin Gymreig a oedd yng Nghastell Dinefwr. Ni wyddom yn union beth a ddigwyddodd iddo: naill ai newidiodd ei got gan ochri gyda'r Cymry neu cafodd ei ddal. Ond yn sicr fe gollodd y Saeson yr unig berson a oedd yn adnabod yr ardal, ac roeddent ar goll hebddo.\nLleoliad tebygol rhai o'r mannau perthnasol i Frwydr Coed Llathen a'r Cymerau.\nYn ôl un croniclwr, treiddiai saethau'r Cymry arfwisgoedd y milwyr Saesnig, fel pe baent yn ddim gwell na brethyn cartref!\nYr ail ddiwrnod (2 Mehefin)Golygu\nErbyn y bore roedd y Saeson wedi cilio i Goed Llathen, 5 km i ffwrdd.\nBrwydr Coed LlathenGolygu\nGwŷr llinach brenhinol y Deheubarth oedd asgwrn cefn y fyddin Gymreig ac roeddent yn adnabod yr ardal fel cefn eu llaw. Pan sylweddolodd y Saeson na allent gyrraedd Dinefwr, troesant i'r gogledd gan obeithio droi wedyn i gyfeiriad Aberteifi (20 milltir i ffwrdd), nodir yn yr Annales Cambriae iddynt gyrchu tuag at versus Kardigaun.\nOherwydd nad oedd ganddynt wybodaeth ddaearyddol, penderfynodd y saeson ei heglu hi'n ôl i Gaerfyrddin. Rhwng torriad gwawr a chanol dydd roedd bwau hirion a phicelli'r Cymry wrthi'n ddiddiwedd. Tua chanol dydd roedd brwydro person i berson a chipiodd y Cymry wageni cyflenwadau bwyd ac arfau'r Saeson yng Nghoed Llathen.\nRoedd ysbryd y fyddin Saesnig yn rhacs; roeddent wedi cael eu gwanhau gan dachtegau'r fyddin Gymreig, a troesant i'r gogledd ar ffo ac erbyn canol dydd yn y Cymerau (fe'i gwelir ar fapiau heddiw fel 'Halfway'). Roedd y tir yma'n berffaith i'r Cymry: ceunentydd a thirwedd garw i'w harafu a chorsdir gwlyb a fyddai'n gwbwl anobeithiol i'r marchogion Saesnig a'u harfwisgoedd trwm. Rhagodwyd y Saeson; ymosodwyd gyda holl rym y fyddin Gymreig a lladdwyd Stephen Bauzan a hyd at 3,000 o'i filwyr. Dihangodd gweddill y fyddin Saesnig fel ieir am eu bywydau.\nGwyddwn fod Llywelyn ei hun wedi arwain y frwydr.\nYn dilyn buddugoliaeth fawr y Cymry ym Mrwydr Coed Llathen, aethent ymlaen i ymosod ar Gastell Talacharn, Llansteffan ac Arberth. Roedd Rhys Fychan erbyn hyn yn deyrngar i Lywelyn, a rhoddwyd ei diroedd yn ôl iddo am ei drafferth. Gwylltiodd Maredudd ap Rhys a Maredudd ap Owain gan newid eu lliwiau. Roedd Harri, brenin Lloegr, wedi dychryn gyda'r cweir a gafodd ei fyddin a phenderfynodd y byddai'n ymosod eto'r flwyddyn honno ar Gymru. Ond methiant fu'r ymosodiad hwn hefyd (Brwydr Cwnsyllt): daliwyd y llongau cyflenwi bwyd y Saeson (a oedd yn dod o Iwerddon) a gorfodwyd hwy i droi yn ôl. Yr un dachteg unwaith eto; 'doedd y Saeson heb ddysgu o'u cangymeriadau ym Mrwydr Coed Llathen! Ac unwaith eto, defnyddiai'r Cymry eu bwâu hirion a'u tachteg o rhagodi a tharo-a-ffoi yn llwyddiannus.\nErbyn 1258 roedd y Berfeddwlad a'r Gymru frodorol (Pura Wallia) yn ei feddiant ac roedd y rhan fwyaf o'r arweinwyr Cymreig wedi talu gwrogaeth iddo. Y flwyddyn hon, hefyd, y galwodd ei hun yn Dywysog Cymru gyfa.\nThis victory was the starting point for a campaign of conquest by Llywelyn ap Gruffudd’s sympathisers across southern Wales. The castles of Laugharne, Llanstephan and Narberth were stormed and by midsummer, Llywelyn ap Gruffudd himself came south to take the lead. Politically, the effects of the twin victories were more nuanced and more problematic. In the short term the reduction of English power created a vacuum which Llywelyn was able to step into.\nMae lleoliad Coed Llathen yn wybyddus ers canrifoedd (gweler map 1888 yr Os; cyfeirnod grid SN579229), a cheir nifer o enwau caeau a lleoedd eraill sy'n coffau'r frwydr e.e. "Cae Tranc", "Cae Dial", "Cae yr ochain" a fferm cyfagos o'r enw "Llethr-Cadfan". Fe'i lleolir ar waelod bryncyn sy'n wynebu'r de, mewn dyffryn cul. Ar waelod y dyffryn mae'r ffordd sy'n troelli rhwng Caerfyrddin a Llandeilo, yr A40, bellach.\nLleolwyd Cymerau, tan yn ddiweddar ym mhlwyf Llanegwad (SN501201) ger Nantgaredig, yn y fforch lle llifa Afon Tywi ac Afon Cothi i'w gilydd - bron union hanner ffordd rhwng Caerfyrddin a Llandeilo. Seiliwyd y lleoliad hwn (gan J. Edward Lloyd) ar ei farn i gofnodwr yr Annales Cambriae wneud cangymeriad, gan nodi "Caerfyrddin" yn hytrach nag "Aberteifi". Bellach, fodd bynnag, credir fod y cofnodwr yn gywir, ac felly'r lleoliad mwyaf tebygol yw'r cymerau rhwng afonydd Ddulas, Afon Ddu a Nant Llwyd, dwy filltir i'r de-orllewin o Dalyllychau (SN645305), tua 9 km i'r gogledd o Landeilo. Cred J. Beverley Smith ac eraill fod dianc i Aberteifi yn fwy tebygol, gan y gallai milwyr o Iwerddon eu hatgyfnerthu gyda bwyd a milwyr. Mae'r Cymerau ('Halfway' heddiw) tua 6 milltir o faes y gad Coed Llathen.\nBrwydr Bryn Derwin; pan drechodd Llywelyn ei frodyr Owain a Dafydd, gan ddod a Gwynedd gyfan dan ei reolaeth.\nBrwydr Cydweli; buddugoliaeth arall i Fyddin Cymru yn 1258\n↑ A Great and Terrible King, Edward I and the Forging of Britain, Marc Morris; tudalen 32\n↑  Archifwyd 2012-10-13 yn y Peiriant Wayback. Ancestry.com\n↑ Annales Cambriae, 91; Cronica de Wallia, 40. adalwyd 9 Awst 2018.\n↑ "copi archif". Archifwyd o'r gwreiddiol ar 2011-10-07. Cyrchwyd 2010-04-11.\n↑ 6.0 6.1 "'Bloody Battlefields of Cadfan', BBC". Archifwyd o'r gwreiddiol ar 2009-06-04. Cyrchwyd 2010-04-11.\n↑ Gwyddoniadur Cymru, Gwasg Prifysgol Cymru, 2008, tudalen 582.\nCoed Llathen and Cymerau gan Dr Adam Chapman, Chwefror 2013;\nWedi dod o "https://cy.wikipedia.org/w/index.php?title=Brwydr_Coed_Llathen&oldid=10984333"\nLast edited on 29 Awst 2021, at 23:49\nNewidiwyd y dudalen hon ddiwethaf ar 29 Awst 2021, am 23:49.


Bwrdd Gweithredol y Brifysgol, 12 Mehefin 2017 – Bwrdd Gweithredol y Brifysgol - Cardiff University\nBwrdd Gweithredol y Brifysgol, 12 Mehefin 2017\nNodwyd yn dilyn canlyniad yr etholiad cyffredinol bod Swyddfa’r Cabinet wedi cadarnhau y byddai cyfyngiadau purdah ar gyhoeddiadau cyhoeddus yn parhau tan fod Llywodraeth newydd wedi’i ffurfio ac felly bod cyhoeddi canlyniadau’r Fframwaith Rhagoriaeth Addysgu wedi’i ohirio.\nCafodd y Bwrdd bapur ar lefelau ffioedd 2018/19 a chytunodd y dylai lefelau ffioedd i fyfyrwyr israddedig llawn amser a rhan amser yn y DU/UE barhau i adlewyrchu polisi Llywodraeth Cymru ar gyfer 2018/19, wrth aros am gadarnhad o lefelau ffioedd israddedig y DU/UE.\nCafodd y Bwrdd yr ymateb drafft i Adolygiad Reid o Ymchwil ac Arloesi a Ariennir gan y Llywodraeth yng Nghymru. Byddai mwy o waith yn cael ei wneud ar y papur a byddai’r fersiwn terfynol yn dychwelyd i’r Bwrdd i’w gadarnhau ddiwedd mis Mehefin.\nCytunodd y Bwrdd ar amserlen arfaethedig cynllunio gweithredu gan y Colegau mewn ymateb i ganlyniadau arolygon myfyrwyr y sefydliad ar gyfer adrodd yn 2017/18.\nCafodd y Bwrdd yr wybodaeth ddiweddaraf am drefniadau cydweithio rhwng y Brifysgol a sefydliadau’r GIG yng Nghymru. Nodwyd bod disgwyl y byddai Mr Len Richards yn ymgymryd â’i swydd yn Brif Weithredwr Bwrdd Iechyd Prifysgol Caerdydd a’r Fro ar 19 Mehefin 2017.\nY diweddaraf am geisiadau


“Gwarchod y syniad o Eisteddfod a hanner ar gaeau Tregaron” – Golwg360\nMae Ellen ap Gwynn, arweinydd Cyngor Sir Ceredigion, ac Elin Jones, Aelod o’r Senedd Plaid Cymru dros Geredigion, yn dweud eu bod nhw’n cefnogi’r “penderfyniad anodd” i ohirio Eisteddfod Genedlaethol y sir am flwyddyn arall.\nDaeth y cyhoeddiad fore heddiw (dydd Mawrth, Ionawr 26), fod Prifwyl Ceredigion wedi’i gohirio eto, tan Awst 2022.\nY bwriad bellach yw cynnal yr Eisteddfod Genedlaethol yn Nhregaron ym mis Awst 2022, gan symud Eisteddfod Genedlaethol Llŷn ac Eifionydd i Awst 2023, a chynnal yr Eisteddfod yn Rhondda Cynon Taf yn 2024.\n“Mae’n chwith iawn peidio bod yn rhan o fwrlwm y paratoi a mynychu’r Eisteddfod ar wythnos gyntaf mis Awst eleni eto,” meddai Ellen ap Gwynn.\n“Er hyn, mae’n rhaid sicrhau iechyd a diogelwch pawb.”\nFe awgrymodd arweinydd Cyngor Sir Ceredigion wrth golwg360 yn fuan ar ôl gohirio’r Eisteddfod yn wreiddiol na fyddai modd cynnal yr ŵyl yn 2021 chwaith.\n“Dim ar chwarae bach mae trefnu Eisteddfod nac ychwaith paratoi i gystadlu a mynychu. Gyda’r holl gynllunio sydd angen ei wneud, dyw hi ddim yn ymarferol bosib i’w chynnal,” meddai.\n“Edrychwn ymlaen at groesawu pawb i Geredigion pan mae hi’n ddiogel i wneud hynny.”\n‘Gwarchod y syniad o Eisteddfod a hanner’\nGolyga’r penderfyniad, bydd hi’n 30 mlynedd union ers yr Eisteddfod Genedlaethol ddiwethaf yng Ngheredigion erbyn iddi gael ei chynnal – cafodd yr Eisteddfod ddiwethaf yn y Sir ei chynnal yn Aberystwyth yn 1992.\n“Rydyn ni am warchod y syniad o Eisteddfod a hanner ar gaeau Tregaron a’i gwarchod hi tan 2022,” meddai Elin Jones, cadeirydd Pwyllgor Gwaith Eisteddfod Tregaron wrth BBC Radio Cymru yn dilyn y cyhoeddiad.\n“Mae’n siomedig, roedd pwyllgor gwaith yr Eisteddfod wedi cwrdd neithiwr, ac yr ymateb yw bod pawb yn siomedig ond pawb yn deall y penderfyniad yn iawn hefyd.\n“Y dymuniad yng Ngheredigion yn sicr yw gweld Eisteddfod sy’n llawn, yn ddirwystr, a llawn hwyl.\n“Byddem ni byth wedi dychmygu pan gymeron ni’r penderfyniad y llynedd i ohirio, y byddem ni eto’n wynebu’r un sefyllfa.\n“Mae’n sicr bydd hir aros amdani erbyn y flwyddyn nesaf, ac y bydd pobol Ceredigion yn groesawgar ac yn falch o’i chynnal erbyn hynny.”\n‘Blwyddyn heriol arall’\nTra bod y penderfyniad yn un “anochel”, eglurodd Betsan Moses, Prif Weithredwr yr Eisteddfod Genedlaethol, fod yr brifwyl yn wynebu blwyddyn “arall hynod o heriol”.\nCadarnhaodd fod yr Eisteddfod Genedlaethol wedi dechrau proses ymgynghori gyda staff er mwyn lleihau’r tîm i hanner ei faint er mwyn gallu goroesi’r cyfnod nesaf.\nEglurodd y bydd yr Eisteddfod Genedlaethol yn trafod y sefyllfa gyda Llywodraeth Cymru dros y misoedd nesaf.\nYn y cyfamser, mae Siân Gwenllian AoS eisoes wedi galw am gefnogaeth ychwanegol i warchod y sefydliad.\nGyda dau o’n sefydliadau pwysig dan fygythiad (gweler cyhoeddiad Steddfod) mae’n rhaid i’r Llywodraeth gamu i’r bwlch ar frys gyda chefnogaeth ariannol. / Government must step in to support our National Library & National Eisteddfod to avoid long term damage to Welsh culture. https://t.co/xV2NNsrIWI\n— Siân Gwenllian AS/MS (@siangwenfelin) January 26, 2021\n“Rydyn ni eisiau cynnal yr Eisteddfod orau erioed…”\nY farn yn lleol: cynnal Eisteddfod Genedlaethol Tregaron eleni ai pheidio?\nAra Deg 2020: gŵyl rithiol sy’n dathlu cerddoriaeth gyfoes a thirwedd odidog Dyffryn Ogwen\n“Mae’r tirwedd yn arbennig a fysa ni’n wirion yn peidio cymryd mantais ohono fo”\nUchelgyhuddo Donald Trump gam yn nes\nMae dogfennau perthnasol wedi cael eu cyflwyno i Senedd yr Unol Daleithiau


SPCK Assemblies (Cymraeg) - Pobl Ysbrydoledig - Louis Braille\nPobl Ysbrydoledig - Louis Braille\nO ddechreuadau gostyngedig, fe arloesodd Louis Braille ddatblygiad y system Braille o gyfathrebu, system a ddefnyddir gan filiynau o bobl ledled y byd erbyn hyn\ngan Philippa Rae\nYsgol gyfan (Uwchradd)\nYstyried bywydau pobl ysbrydoledig, gan gyfeirio'n arbennig at fywyd Louis Braille.\nCasglwch luniau neu sleidiau o Louis Braille a’i system, a threfnwch fodd o ddangos y rhain yn ystod y gwasanaeth. (Nodwch, ochr yn ochr â’r wyddor, fe ddatblygodd Louis Braille system rifau a sgôr gerddorol hefyd.)\nDewisol: Casglwch enghreifftiau o luniau eitemau y byddwn yn eu gweld o ddydd i ddydd sydd â llythrennau Braille arnyn nhw.\nAdnoddau ychwanegol:RNIB (Royal National Institute of Blind People), http://www.rnib.org.uk, cynhyrchwyr mwyaf llyfrau mewn Braille yn Ewrop.Mae hefyd yn darparu gwasanaethau eraill fel llyfrgell genedlaethol, adnoddau a gwybodaeth, cyrsiau ar-lein a chylchgronau.\nCyflwyniad i’r gyfres ‘Pobl Ysbrydoledig’\nLlwyddiant yw gwneud y gorau posib o'r cyfleoedd y deuwn ar eu traws, a gwneud y gorau posib o'n doniau arbennig a'n medrau.Mae pobl ysbrydoledig sydd wedi cyflawni pethau mawr yn eu bywydau yn ein hysbrydoli i ddal ati pan fydd pethau'n mynd yn anodd i ni, neu pan fyddwn yn teimlo ein bod yn cael ein siglo. Mae'r bobl hyn yn ein haddysgu i werthfawrogi'r cyfleoedd a gawn ac yn ein cymell tuag at gyflawni ein hamcanion ein hunain.\nRydym am ddechrau'r gyfres gyda'r Ffrancwr enwog Louis Braille. Er gwaethaf wynebu dyfodol ansicr fel unigolyn dall yn ystod y bedwaredd ganrif ar bymtheg yn Ffrainc, fe ddatblygodd ef y system Braille, sydd yn cael ei chydnabod yn rhyngwladol, ac am chwyldroi'r dulliau cyfathrebu darllen ac ysgrifennu ar gyfer pobl sy’n ddall.\n1. A oes unrhyw un ohonoch wedi gwneud addunedau Blwyddyn Newydd eleni?\nByddwch, o bosib, yn awyddus i'r myfyrwyr godi eu dwylo i ymateb.\nPa nodau ydych chi’n gweithio tuag atyn nhw?\n2. Bydd gan bawb ohonom rywbeth yr hoffem ei gyflawni yn ystod y flwyddyn sydd o'n blaen. Rwyf am sôn wrthych am ddyn sydd wedi bod yn gryn ysbrydoliaeth i lawer o bobl. Ei enw yw Louis Braille. Efallai eich bod yn gyfarwydd â'r cyfenw enwog, oherwydd Braille yw'r system god sy'n cael ei ddefnyddio gan bobl ddall heddiw ar gyfer darllen ac ysgrifennu. Mae'r system yn cael ei defnyddio ymhob man mewn bywyd dydd-i-ddydd, o arosfeydd bysus i fapiau a gwerslyfrau, ynghyd ag ar gynwysyddion tabledi a chyfriflenni banc, deunyddiau pacio bwyd a sgoriau cerddoriaeth. Mae hyn yn golygu bod pobl sydd ag ychydig neu ddim golwg yn gallu byw bywydau annibynnol a chyflawn.\nGyda'r chwyldro technolegol mewn cyfathrebu digidol yn yr unfed ganrif ar hugain golyga hyn fod Braille yr un mor berthnasol yn awr ac erioed. Gyda dyfeisiadau cyfrifiadurol gydag allweddellau Braille neu beiriannau cludadwy sy'n cofnodi Braille, mae hyn yn golygu y gall pobl sy'n ddall ddarllen ac ysgrifennu trwy gyfrwng aml-ieithoedd.\nDangoswch enghraifft o Braille.\n3. Cafodd Braille ei ddatblygu gyntaf oll yn y bedwaredd ganrif ar bymtheg. Roedd yr amgylchiadau bryd hynny'n wahanol, a bywyd yn anodd i bobl, yn enwedig y bobl dlawd. Nid oedd cyfryngau torfol ar gael i ledaenu newyddion yn gyflym ac, er bod Louis Braille wedi addysgu ei system i gymaint o bobl ac y gallai, fe gyfarfu'r syniad o ddefnyddio Braille â gwrthwynebiad cryf, ac yn y diwedd fe fu Louis farw heb wybod am yr effaith chwyldroadol y byddai ei ddyfais yn ei chael drwy'r byd wrth helpu pobl.\n4. Cafodd Louis Braille ei eni ar 4 Ionawr 1809 mewn lle heb fod ymhell o Baris yn Ffrainc. Erbyn iddo gyrraedd ei bedair oed, roedd yn ddall yn ei ddwy lygad. Yn ystod y cyfnod hwn mewn hanes, byddai llawer o bobl ddall yn dibynnu ar fegera er mwyn cael arian i fyw arno. Nid oedd rhieni Louis eisiau i hynny ddigwydd, ac fe wnaethon nhw sylweddoli gwerth y pwysigrwydd ei fod yn derbyn addysg dda.\nTyfodd Louis i fyny gydag angerdd i ddysgu, a hynny o’r dechrau pan oedd yn blentyn ifanc. Roedd yn rhagori yn yr ysgol leol ond yn fuan fe deimlodd bod ei gyflawniadau yn cael eu cyfyngu. Pan oedd yn 10 oed, fe ddaeth perchennog tir cefnog i wybod am allu Louis, a rhoi ysgoloriaeth iddo fynd i'r Athrofa Frenhinol ar gyfer Ieuenctid Dall ym Mharis.\n5. Cafodd yr Athrofa Frenhinol ar gyfer Ieuenctid Dall ei sefydlu am resymau elusennol, er mwyn sicrhau bod ei disgyblion yn ennill sgiliau ymarferol fel bod modd iddyn nhw yn y pen draw, ennill bywoliaeth yn ystod amgylchiadau anodd y bedwaredd ganrif ar bymtheg. Roedd yr ysgol yn llaith ac annymunol, ac roedd gan Louis hiraeth am ei gartref. Ynghyd â sgiliau ymarferol, addysgwyd y disgyblion i ddarllen trwy ddefnyddio system o'r enw 'raised type', lle'r oedd siapau'r llythrennau yn cael eu creu trwy wasgu gwifren gopr ar dudalen. Roedd Louis yn ddeallus, ond fe deimlodd bod y system yn rhwystredig ac araf. Hefyd, nid oedd y dull hwn yn caniatáu i bobl i ysgrifennu drostyn nhw eu hunain.\n6. Yn y flwyddyn 1821, ymwelodd capten o'r fyddin, Charles Barbier, â’r ysgol a dangos dull gwahanol - system god yn defnyddio dotiau a llinellau byrion wedi eu codi oddi ar wyneb y papur. Gallai'r rhain gael eu defnyddio ar y cyd i gynrychioli synau gwahanol am eu bod wedi eu cynllunio ar gyfer milwyr i anfon a derbyn negeseuon yn ystod y nos, heb siarad. Roedd y syniad yn rhy gymhleth a chafodd y system ei gwrthod gan y fyddin, ond sylweddolodd Louis yn sydyn beth oedd ei photensial.Dros yr ychydig fynyddoedd dilynol, bu'n arbrofi, ac yn datblygu system yn defnyddio dim ond chwech o ddotiau.Fe barhaodd i weithio ar ei gynllun, gan greu codau ar wahân ar gyfer mathemateg a cherddoriaeth.\n7. Erbyn y flwyddyn 1824, ac yntau ddim ond yn 15 mlwydd oed, roedd Louis wedi cael hyd i 63 o ffyrdd o ddefnyddio cell 6-dot mewn arwynebedd maint pen bys. Roedd wedi perffeithio'r union osodiad ar gyfer y patrwm o ddotiau wedi eu codi wrth ysgrifennu Braille.\nYn y flwyddyn 1827, cafodd y llyfr cyntaf mewn Braille ei gyhoeddi. Daeth Louis yn athro parchus ac, er gwaethaf y gwrthwynebiad, fe ledaenodd y defnydd o'r Braille lle bynnag yr oedd yn mynd. Daeth hefyd yn gerddor medrus, gan gyfeilio mewn eglwysi ledled Ffrainc.\nYn drist, bu farw Louis o'r ddarfodedigaeth (tiwberciwlosis) yn y flwyddyn 1852, tua dau ddiwrnod ar ôl iddo gael ei ben-blwydd yn 43 mlwydd oed.\n8. Er bod Louis yn cael ei edmygu gan ei ddisgyblion, ni chafodd ei system Braille ei chydnabod yn ystod ei fywyd. Yn y flwyddyn 1868, fe sefydlodd Dr Thomas Armitage gymdeithas o'r enw 'The British and Foreign Society for Improving the Embossed Literature for the Blind’, sef rhagflaenydd y gymdeithas RNIB(the Royal National Institute of Blind People - Cymdeithas y Deillion).Fe ddechreuodd Dr Armitage gymeradwyo'r defnydd o Braille a heddiw caiff y system ei defnyddio gan filiynau o bobl drwy'r byd i gyd. Yn y 163 o flynyddoedd ers marwolaeth Louis Braille, mae o wedi cael ei anrhydeddu am ei gymynrodd dros y byd i gyd.Cafodd arian ei fathu er anrhydedd iddo, cerfluniau eu codi, ffilmiau eu gwneud, ac amgueddfa ei chysegru i'w fywyd.\nDiolch i Louis Braille, gall llawer o unigolion dall a rhannol ddall fyw bywydau llawn, cyffrous, ysbrydoledig a rhyfeddol.\nAr yr adeg hon o'r Flwyddyn Newydd, gadewch i ni fyfyrio ar ddigwyddiadau'r gorffennol ac edrych ymlaen at y dyfodol. Gadewch i ni feddwl am ein bywydau a'n gobeithion ar gyfer y deuddeg mis sydd o'n blaen.\nEfallai, fel Louis Braille, y byddwn yn gallu cyflawni rhywbeth a fydd yn fodd i newid bywydau pobl.\nSut bynnag, yn y tymor byr, bydd yn ofynnol i ni efallai ymrwymo i ymgyrraedd at raddau uwch yn yr ysgol, dod yn fwy heini, codi arian at achos elusennol neu ofalu am y rhai sydd o'n cwmpas.\nMeddyliwch am rywbeth yn eich bywyd yr hoffech chi ei gyflawni.\nSut y byddwch chi'n symud ymlaen at y nod hwnnw?\nAnnwyl Arglwydd Dduw,\nDiolch am y bobl ysbrydoledig o bob rhan o’r gymdeithas sy’n ein hysgogi a’n hysbrydoli ni i wneud ein gorau a cheisio bod yn bobl well.\nHelpa ni i werthfawrogi popeth sydd gennym ni, a helpa ni i wneud y gorau o’n doniau ein hunain, tra byddwn ni’n meddwl am bobl eraill.\nDyddiad cyhoeddi: Ionawr 2016 Cyhoeddwyd gan SPCK, Llundain, UK.


Adnoddau a Strategaethau Gorfodi | Asiantaeth Safonau Bwyd\nAdnoddau a Strategaethau Gorfodi\nMae’r Asiantaeth Safonau Bwyd yn gweithio gyda swyddogion gorfodi i sicrhau bod cyfraith bwyd a bwyd anifeiliaid yn cael ei gweithredu ar draws y gadwyn fwyd gyfan.\nCaiff cyfrifoldebau pob un o’r awdurdodau gorfodi yn y DU eu hamlinellu yn yr Un Cynllun Rheoli Integredig Cenedlaethol ar gyfer y DU.\nMae gwaith yr Asiantaeth gyda swyddogion gorfodi wedi’i amlinellu yn y Cytundeb Fframwaith ar Waith Gorfodi Awdurdodau Lleol. Mae’r ddogfen hon yn rhoi strwythur i fesurau goruchwyliaeth yr Asiantaeth o waith gorfodi awdurdodau lleol.\nMae’r Cod Ymarfer Cyfraith Bwyd (a’r cod Cyfraith Bwyd Anifeiliaid Cyfatebol) yn amlinellu’r ffordd y dylai awdurdodau lleol roi cyfraith bwyd ar waith, a sut y dylent weithio gyda busnesu bwyd. Caiff canllawiau ymarfer (practice guidance) eu darparu hefyd i roi cymorth pellach i swyddogion gorfodi.\nMae’r Asiantaeth hefyd yn darparu canllawiau ar reoliadau penodol sy’n berthnasol i swyddogion gorfodi a busnesau bwyd er mwyn sicrhau bod y gyfraith yn glir.\nGwneud i Bob Arolygiad Gyfrif(272.74 KB)\nCyngor Monitro Mewnol ar gyfer Rheolwyr Timau Gorfodi Cyfraith Bwyd a Bwyd Anifeiliaid Awdurdodau Lleol\nGwneud i Bob Arolygiad Gyfrif - Cyngor Monitro Mewnol ar gyfer Rheolwyr(140.61 KB)\nCod Ymarfer Cyfraith Bwyd Cymru\nMae'r Cod Ymarfer yn amlinellu'r rheolau a'r meini prawf sydd angen i awdurdodau iechyd lleol ac awdurdodau iechyd porthladdoedd gydymffurfio â nhw wrth orfodi'r gyfraith. Mae'n rhaid i awdurdodau bwyd ddilyn a gweithredu'r darpariaethau hynny o fewn y cod sy'n gymwys iddynt hwy.\nMae'r Cytundeb Fframwaith ar Reolaethau Bwyd a Bwyd Anifeiliaid Swyddogol Awdurdodau Lleol yn fecanwaith a ddefnyddir gan yr Asiantaeth i weithredu ei phwerau o dan y Ddeddf Safonau Bwyd i oruchwylio a dylanwadu ar weithgareddau gorfodi awdurdodau lleol.\nCod Ymarfer Cyfraith Bwyd Anifeiliaid\nMae’r Cod Ymarfer yn amlinellu’r cyfarwyddiadau a’r meini prawf y mae gofyn i awdurdodau lleol – yr awdurdodau bwyd anifeiliaid – dalu sylw iddynt wrth fynd ati i orfodi cyfraith bwyd anifeiliaid. Mae’n rhaid i awdurdodau bwyd anifeiliaid ddilyn a gweithredu’r rhannau hynny o’r Cod sy’n berthnasol iddyn nhw.\nCanllawiau i awdurdodau lleol ar werthuso\nMae’r ASB wedi datblygu canllawiau i gynorthwyo swyddogion gorfodi wrth werthuso llwyddiant prosiectau gorfodi a dulliau newydd o weithredu cyfraith bwyd.\nWythnos Diogelwch Bwyd 2015: pecyn cyfathrebu awdurdodau lleol\nMae'r pecyn cymorth hwn at ddefnydd awdurdodau lleol yn ystod Wythnos Diogelwch Bwyd 2015 (18 Mai - 24 Mai). Mae'r pecyn cymorth yn cynnwys datganiad i'r wasg enghreifftiol, posteri, taflenni gwybodaeth, ffeithlun a chynnwys ar gyfer y cyfryngau cymdeithasu.


[ARCHIVED CONTENT] Yr heddlu ac asiantaethau cyfiawnder troseddol eraill : Directgov - Troseddu, cyfiawnder a’r gyfraith\nMae nifer o sefydliadau'n rhannu'r cyfrifoldeb o atal a mynd at wraidd troseddau, delio â throseddwyr, a goruchwylio gwaith carchardai.\nCeir 43 o heddluoedd yng Nghymru a Lloegr. Maent yn cael eu cynnal gan awdurdodau heddlu lleol, y mae eu hamcanion yn cael eu pennu trwy ymgynghori gyda'r prif gwnstabliaid a'r gymuned leol, tra bod y llywodraeth yn pennu blaenoriaethau ar gyfer yr heddlu yn ei gyfanrwydd.Yn ben ar bob heddlu y mae Prif Gwnstabl (yn Llundain, Comisiynydd Heddlu Dinas Llundain, a Chomisiynydd yr Heddlu Metropolitan) a benodir gan yr awdurdod heddlu perthnasol, gyda chymeradwyaeth y llywodraeth. Mae arolygwyr heddlu annibynnol yn adrodd ar effeithiolrwydd ac effeithlonrwydd heddluoedd.Mae gan yr Alban wyth o heddluoedd 'tiriogaethol' ac mae Heddlu Trafnidiaeth Prydain yn weithredol yno. Awdurdodau'r heddlu neu fyrddau ar y cyd, prif gwnstabliaid a gweinidogion yr Alban sy'n rhannu'r cyfrifoldeb cyfreithiol dros blismona.Gwasanaeth Heddlu Gogledd Iwerddon (PSNI) sy'n plismona Gogledd Iwerddon. Disodlodd y gwasanaeth hwn Gwnstabliaeth Frenhinol Ulster yn 2001, yn dilyn argymhellion y Comisiwn Annibynnol ar Blismona.I gael mwy o wybodaeth am waith yr heddlu yn y DU, dilynwch y dolenni isod.\nHeddlu'r DU Opens new window\nGwasanaeth yr Heddlu yn yr Alban Opens new window\nGwasanaeth yr Heddlu Gogledd Iwerddon Opens new window\nCyrff troseddau cenedlaethol\nMae nifer o asiantaethau sy'n gweithio ar draws ffiniau cenedlaethol yn y DU:Yr Asiantaeth Troseddau Cyfundrefnol Difrifol (SOCA)Ffurfiwyd SOCA wrth gyfuno'r Sgwad Troseddau Uniongyrchol (NCS), y Gwasanaeth Cenedlaethol Cudd-wybodaeth Droseddol (NCIS), y rhan o Gyllid a Thollau EM sy'n delio â masnachu cyffuriau a chyllid troseddol sy'n gysylltiedig â hynny, a rhan o UK Immigration sy'n delio â throseddau cyfundrefnol sy'n ymwneud â mewnfudo (UKIS).Mae'n asiantaeth gudd-wybodaeth ac mae ganddi bwerau i orfodi'r gyfraith yn sgil ei chyfrifoldeb i leihau'r niwed y mae troseddau cyfundrefnol difrifol yn ei chael ar bobl a chymunedau.Y Gwasanaeth Gwyddoniaeth FforensigMae'r gwasanaeth yn rhoi cymorth gwyddonol i heddluoedd a hefyd yn gyfrifol am y gronfa ddata DNA genedlaethol yng Nghymru a Lloegr, sy'n cael ei defnyddio i gyfateb proffiliau DNA a gymerir gan bobl a amheuir o droseddau gyda samplau a adewir yn y man lle digwyddodd y trosedd. Gellir cymryd sampl DNA gan unrhyw un sy'n cael ei arestio yng nghyswllt 'trosedd cofnodadwy' ac sy'n cael ei gadw mewn gorsaf heddlu. Mae troseddau cofnodadwy yn cynnwys bob trosedd heblaw am y rhai mwyaf pitw.Y Swyddfa Twyll Difrifol (SFO)Mae'r Swyddfa Twyll Difrifol yn ymchwilio i achosion o dwyll difrifol a chymhleth yng Nghymru, Lloegr a Gogledd Iwerddon ac yn erlyn achosion o'r fath, gan gyflogi tîm o gyfreithwyr, cyfrifwyr, yr heddlu a swyddogion arbenigol arall i weithio gyda'i gilydd.I gael mwy o wybodaeth am waith yr asiantaethau hyn, dilynwch y dolenni isod.\nYr Asiantaeth Troseddau Cyfundrefnol Difrifol (SOCA) Opens new window\nY Gwasanaeth Gwyddoniaeth Fforensig Opens new window\nY Swyddfa Twyll Difrifol Opens new window\nCyflwyniad i'r system farnwrol\nDedfrydu ac apeliadau


Amlwch - Ein gorsafoedd tân - Amdanom Ni - Gwasanaeth Tân ac Achub Gogledd Cymru\nGorsaf Dân Amlwch\nMae Gorsaf Dân Amlwch yn rhan o'r System Dyletswydd yn Ôl y Galw.\nAmlwch i Lanfaethlu (hanner ffordd tuag at Caergybi) ar hyd yr arfordir tuag at Dinas Dulas ac yna tuag at Benllech ac oddeutu 7 milltir tuag at Llannerchymedd.\nGorsaf Bwer Niwcliar Wylfa\nMynydd Parys (hen gloddfa gopr)\nCartrefi preswyl a gwestai\nMae cofnodion yn dyddio yn ôl i 1948 pan roedd yr Orsaf Dân wedi ei lleoli mewn sied/garej ar Lôn Goch, Amlwch. Fe adeiladwyd syr orsaf bresennol ym 1954 - fodd bynnag codwyd estyniad yng nghanol y saithdegau i ddarparu gwasanaeth i danciau olew cwmni Shell a ddaeth i Amlwch bryd hynny.\nMae criw Amlwch yn cefnogi'r gymuned leol drwy gymryd rhan mewn carnifalau ac ymweld ag ysgolion. Maent hefyd yn cynnal golchfeydd ceir yn rheolaidd i godi arian at Elusen y Diffoddwyr Tân.\nMae Diffoddwyr Tân Ifanc Amlwch yn cyfarfod yn yr orsaf bob nos Lun a defnyddir yr orsaf ar gyfer cyrsiau'r Ffenics.


Mary Anne Edmunds – E. Lois – Prosiect Drudwen\nGanwyd Mary Anne Edmunds ar y 25ain o Ebrill 1813 yng Nghaerfyrddin. Cafodd ei haddysg mewn ysgol breswyl , a chafodd addysg adref hefyd, lle dysgodd hi lawer am yr Ysgrythyrau. Roedd hi’n darllen llawer o lyfrau addysgiadol, ac yn hyfedr yn emynyddiaeth Cymru.\nCadwodd ddyddiaduron trwy gyfrwng y Saesneg dros gyfnod o 20 mlynedd, ac ynddynt byddai’n cofnodi ei hemosiynau crefyddol a’i gweddïau. Meistrolodd yr iaith Saesneg yn ystod y cyfnod hwn.\nYmroddodd i hyrwyddo achos addysg yng Nghymru, pan nad oedd y rhan fwyaf o bobl wedi ystyried ei phwysigrwydd. Daeth yn athrawes Ysgol Sul, a thrwy gydol ei bywyd roedd hi’n genfnogwraig frwd a ffyddlon i gymdeithasau llên a dirwest. Roedd hi am weithio ym myd addysg ers pan oedd yn ifanc, a llwyddodd i gael lle yn y ‘British and Foreign School Society’s Training College’ yn Llundain yn 1847. Ym mis Hydref 1847 fe’i penodwyd hi’n athrawes yn Ysgol Gymunedol Rhuthyn, ac ym mis Ionawr 1849, symudodd i ddechrau swydd newydd yn Ysgol Brydeinig Garth, ym Mangor.\nY flwyddyn ganlynol priododd John Edmunds, a oedd yn brifathro yn un o’r ysgolion cyfagos. Cawsant ddau fab.\nYn ôl y llyfr ‘Nineteenth-Century Women’s Writing in Wales: Nation, Gender and Identity’, gan Jane Aaron (Gwasg Prifysgol Cymru, 2010), mae Mary Anne Edmunds yn cael ei hystyried yn ffeminydd cynnar.\nDywedodd ei gŵr amdani, yn ôl y llyfr: ‘Byddai’n haws ei hargyhoeddi fod goleuni y lleuad yn rhagori ar eiddo yr haul, na pheri iddi gredu fod cyneddfau y rhyw fenywaidd yn wanach mewn un gradd na’r eiddo y rhyw arall. Priodolai y gwahaniaeth sydd mewn rhai amgylchiadau i’w ganfod rhyngddynt i’r dull maswaidd y bydd y rhyw fenywaidd yn cael eu haddysgu. Credai bob amser, pe caent eu harfer o’r dechreu i ymdrechu amgyffred pethau dyrys a dyfnion, y cryfhai eu meddyliau yn gyfatebol, ac y byddent yn ogyfuwch a’r rhyw arall yn mhob peth, ac mewn rhai pethau yn rhagori.’\nErthygl ‘Y Bywgraffiadur’ amdani : http://yba.llgc.org.uk/cy/c-EDMU-ANN-1813.html\nNineteenth-Century Women’s Writing in Wales: Nation, Gender and Identity – Jane Aaron (Gwasg Prifysgol Cymru, 2010)


Arddangosfa 2018 TRUSTECH Yn Ffrainc-Cerdyn Ciwb - Newyddion - Shenzhen Card Cube Smart Technology Co, Ltd\nArddangosfa 2018 TRUSTECH Yn Ffrainc-Cerdyn Ciwb\nO'r 27 i 29 Tachwedd, bydd gweithwyr proffesiynol o ddiwydiannau technolegau ymddiriedolaeth digidol unwaith eto yn cymryd rhan yng nghanolfan confensiwn Palais des Festivals yn Cannes. Er mwyn ehangu'r farchnad Ewropeaidd, roedd Card Cube hefyd yn cymryd rhan yn y digwyddiad hwn. A chynhaliwyd y digwyddiad cyntaf dros ddeng mlynedd ar hugain yn ôl dan yr enw i hyrwyddo technoleg newydd y cardiau smart. Yn 2016, caiff ei hail-enwi TRUSTECH i adlewyrchu'r ffordd y mae'r diwydiant a'r digwyddiad wedi esblygu'n well, a'i ffocws ar dechnolegau sy'n seiliedig ar ymddiriedaeth.\nYn ystod yr arddangosfa, roedd Cerdyn Cube wedi arddangos cynhyrchion gwahanol fathau: cardiau smart, bandiau arddwrn RFID, Keyfobs, tocynnau metro, tagiau golchi dillad, taflenni mewnosod RFID a chynhyrchion RFID OEM. Yn hynod, mae ein cynnyrch wedi denu llawer o gwsmeriaid o bob cwr o'r byd ac yn cydweithio Gyda ni.\nYn olaf, rydym yn mawr yn gwerthfawrogi cwsmeriaid am eu dyfodiad, byddwn yn rhoi adborth i chi gyda chynhyrchion a gwasanaethau gwell. Gan fynd ymlaen i'r cyfarfod nesaf ar yr arddangosfa.\nPâr o:Cymhwyso Cerdyn Smart NFC Mewn Bywyd Nesaf:Mae Breichled Silicon wedi dod yn gynnyrch poblogaidd


Dirwy o £24,000 am fethu cydymffurfio á rhybudd gorfodaeth cynllunio\nCartref > Y Cyngor > Newyddion > Datganiadau i'r wasg > Chwefror 2017 > Dirwy o £24,000 am fethu cydymffurfio á rhybudd gorfodaeth cynllunio\nMae dyn o Rydyclafdy wedi derbyn dirwy o £24,000 wedi iddo bledio'n euog am fethu cydymffurfio a gofynion rhybudd gorfodaeth cynllunio i atal defnydd a thynnu adeilad di-ganiatâd i lawr.\nClywodd y gwrandawiad gerbron y Barnwr Dosbarth Gwyn Jones yn Llys Ynadon Caernarfon ar 13 Chwefror fod Arwel Bryn Parry o Hendre Wen wedi parhau i ddefnyddio adeilad yn Hendre Wen at ddibenion masnachol am gyfnod o dair blynedd yn groes i ofynion y rhybudd gorfodaeth.\nEr mai caniatâd ar gyfer adeilad amaethyddol yn unig roddwyd, roedd hi’n glir fod y sied wedi cael ei godi gyda’r bwriad o’i ddefnyddio at ddiben masnachol. Dangoswyd mai'r bwriad oedd defnyddio’r adeilad fel garej, a hynny heb ganiatâd cynllunio. Cyflwynodd Cyngor Gwynedd rybudd gorfodaeth i atal y defnydd a thynnu’r adeilad i lawr o ganlyniad i’r tor-rheolaeth cynllunio.\nCafodd ceisiadau retrospectif am ganiatâd cynllunio am y garej eu cyflwyno yn y gorffennol, ond gwrthodwyd rhain gan y Cyngor ar ddau achlysur ar sail niwed i fwynderau gweledol a diffyg anghenion lleoli arbennig. Apeliodd Mr Parry yn erbyn dyfarniadau’r Cyngor i’r Arolygaeth Cynllunio, ac yn erbyn y rhybudd gorfodaeth ei hun, ond daeth dau Arolygydd ar wahân hefyd i’r casgliad bod yr adeilad wedi ei godi gyda’r bwriad o’i ddefnyddio fel garej, a gwrthodwyd yr apeliadau.\nClywodd yr achos llys fod y busnes garej a oedd yn cael ei redeg o’r adeilad yn Hendre Wen wedi bod yn llwyddiannus, gydag elw o dros £42,000 yn ystod blwyddyn ariannol 2015/16 a derbyniodd y barnwr fod y busnes wedi cael mantais ariannol.\nMeddai llefarydd ar ran Cyngor Gwynedd: "Roedd yr achos yma yn un difrifol iawn. Fe wnaed sawl ymdrech gan y Cyngor dros gyfnod o dair blynedd i sicrhau cydymffurfiaeth gyda gofynion y rhybudd gorfodaeth.\n"Cafodd Mr Parry hawl i adeiladu sied at ddibenion amaethyddol, ond daeth i'r amlwg mai at ddibenion masnachol arall oedd yr adeilad yn cael ei ddefnyddio. Er sawl ymdrech, gwrthododd y perchennog a chydymffurfio a gofynion y rhybudd gorfodaeth i atal y defnydd a dymchwel yr adeilad, a doedd dim dewis gan y Cyngor yn y diwedd ond cymryd camau cyfreithiol.\n"Mae'n iawn i ni ddisgwyl fod busnesau yn cyd-fynd gydag rheolau ac amodau cynllunio ac na ddylai unrhyw fusnes elwa yn fasnachol wrth beidio cydymffurfio gyda’r rheolau. Mae'r dyfarniad yma yn dangos fod rheolau yn eu lle ar gyfer pob cwmni ac mae lefel y ddirwy a osodwyd yn anfon neges glir i unrhyw un sydd yn fwriadol yn dewis torri rheolau cynllunio."\nDedfrydwyd Arwel Bryn Parry i dalu dirwy o £24,000 ynghyd a chostau o £350 a gordal dioddefwr o £170.\nMae Cyngor Gwynedd ar ddeall bod Arwel Bryn Parry yn bwriadu apelio yn erbyn lefel y ddirwy. Bydd yr apêl hwnnw gerbron Llys y Goron ar 17 Mawrth 2017.